title: Ejendals Suomi

text:
Vuonna 1949 perustettu ruotsalainen perheyhtiö Ejendals Ab on Pohjoismaiden suurin työ- ja turvajalkineiden ja -käsineiden toimittaja ja Jalaksen yhteistyökumppani vuodesta 1984.
Vuonna 2008 Jalas siirtyi osaksi Ejendals-konsernia.


title: Ejendals Suomi

text: Syyskuussa 2010 Ejendals Ab lunasti Klaus ja Kyösti Viljanmaalta näiden vähemmistöosuudet Urho Viljanmaa Oy:ssä saaden haltuunsa koko yhtiön osakekannan. Viljanmaat jatkoivat yrityksen hallituksessa. Klaus Viljanmaa oli yrityksen toimitusjohtaja 2000–09 ja tammikuun 2009 alusta syyskuuhun 2010 hallituksen puheenjohtaja.


title: Ejendals Suomi

text: Ejendals-konsernin yhteenlaskettu liikevaihto vuonna 2009 oli noin 100 miljoonaa euroa ja henkilöstömäärä runsaat 300.


title: Ejendals Suomi

text: Ejendals Suomi on tehnyt viime vuosina ns. julkkismallistot muun muassa Sara La Fountainin (Gram á la Sara) ja Marcus Grönholmin (MGR Collection) kanssa. Jalaksen Green Line -turvakenkämallistolla on puolestaan EU:n ympäristömerkki (Ecolabel).


title: Ejendals Suomi

text: Yrityksen asiakkaisiin kuuluvat muun muassa Ruotsin poliisi ja Suomen puolustusvoimat.


title: FK Anži Mahatškala

text: FK Anži Mahatškala () on vuonna 1991 perustettu venäläinen jalkapalloseura Mahatškalasta, Dagestanin pääkaupungista. Seura pelaa Venäjän valioliigassa.


title: FK Anži Mahatškala

text: Anži Mahatškala perustettiin 1991 ja seuraavana vuonna se aloitti Venäjän 2. divisioonassa. Anži nousi Venäjän 1. divisioonaan 1996 ja voitti sen 1999. Ensimmäinen kausi Venäjän pääsarjassa päättyi neljänteen sijaan ja seura pääsi mukaan UEFA Cupiin. UEFA Cupissa Anži sai vastaansa skotlantilaisen Rangersin, joka ei suostunut matkustamaan ensimmäiseen osaotteluun Dagestanin ja viereisen Tšetšenian turvallisuustilanteen vuoksi. Rangers vei asian urheilun vetoomustuomioistuimeen ja lopulta ottelupari päätettiin ratkaista yhdellä puolueettomalla kentällä pelatulla ottelulla. Rangers voitti Varsovassa pelatun pelin 1–0.


title: FK Anži Mahatškala

text: Anži Mahatškala putosi 1. divisioonaan kauden 2002 päätteeksi. Pääsarjatasolle Anži palasi kaudeksi 2010 voitettuaan edellisellä kaudella 1. divisioonan. Anži Mahatškala osti kesällä 2011 Samuel Eto'on Internazionalesta ja Juri Žirkovin Chelseasta.


title: Wasa Express

text: Wasa Express voi tarkoittaa seuraavia asioita:


title: Wasa Express

text:
Laivoja:
Muuta:


title: Avec-Shoe

text: Oy Avec-Shoe Ltd on suomalainen jalkineiden valmistaja, jonka aputoiminimenä ja yhtenä tuotemerkkinä on Lassila & Tikanojalta 1990-luvulla ostettu Topman.


title: Avec-Shoe

text: Karjalasta evakkoon joutuneet suutarit Eemil Volotinen ja Emil Ratinen perustivat 1940-luvulla Parkanon Jalkineen.


title: Avec-Shoe

text: Vuonna 1989 Urho Viljanmaa Oy:n toimitusjohtaja Olavi Viljanmaa osti Parkanon Jalkineen konkurssipesän ja perusti sen tiloihin Oy Avec-Shoe Ltd:n (Jalastrading Oy 24.4.1990 saakka). Aluksi Avec-Shoe valmisti perinteisiä miesten ja naisten mokkasiineja. Kesäkuussa 1991 tuotanto laajeni Topman-miestenjalkineilla, joiden valmistusoikeus ja tuotemerkki hankittiin Lassila & Tikanojalta.


title: Avec-Shoe

text: Syyskuussa 2006 Avec-Shoe Oy:n osakekanta siirtyi yrityksen toimitusjohtajan Vesa Suokon omistukseen.


title: Anja, tule kotiin

text: Anja, tule kotiin on Toivo Särkän ohjaama suomalainen melodramaattinen elokuva vuodelta 1944. Ruotsalaiseen näytelmään perustuva elokuva sijoittuu työläismiljööseen.


title: Anja, tule kotiin

text: Elokuva perustuu Hampe Faustmanin ohjaamaan ruotsalaiseen elokuvaan "Sonja" (1943), joka pohjautuu Herbert Greveniuksen näytelmään "Sonja" (kantaesitys 1927, julkaistu 1937).


title: Anja, tule kotiin

text: Särkkä teki käsikirjoituksen melko suoraan näytelmän elokuvasovituksen käsikirjoituksesta. Roolinimet muutettiin suomalaisiksi, vain tarinan toinen konna on molemmissa Otto Samuelsson.


title: Anja, tule kotiin

text: Anjan (Sonjan) viettelykohtauksesta sohvalla edellytettiin sekä Ruotsissa että Suomessa poistettavaksi pätkä, mutta Ruotsissa sitä ei tiettävästi poistettu.


title: Anja, tule kotiin

text: Sota-aikana oli pulaa raakafilmistä, niinpä elokuvaa esitettiin vain kuutena kopiona. Katsojamäärät jäivät keskitasoa pienemmiksi.


title: Anja, tule kotiin

text: Elokuvan päähenkilöt ovat työläisiä, Anja ja Mauri, joiden menneisyys tunkee nykyisyyteen. Anjalla on menneisyys Viipurissa, jossa hän ollut katutyttö ja nyt hänen elämäänsä uudestaan ilmestynyt Nikke sutenöörinä. Nikke ottaa kohteekseen nyt Maurin sisaren. Juoneen sisältyy kiristystä, väärennystä ja paljastuksia.


title: Anja, tule kotiin

text: Aikalaisarvioissa nähtiin ruotsalaiseen elokuvaan perustuva elokuva vierasta leimaa kantavana tuontitavarana, ja arviot olivat sen mukaisessti pääasiassa kielteisiä. Esimerkiksi Paula Talaskivi ("Helsingin Sanomat") osoittaa tuotantotyypin elokuvan heikkouksia: ”...miljöökuvauksen heikkous, laimeus tai köyhyys ja sen mukana oikean atmosfäärin puute". Myönteistä löysi kuitenkin Kauppalehden kriitikko: ”...se soluu tasaisesti liialliseen pateettisuuteen paisumatta ja vaipumatta liian mielenkiinnottomaksi”, ja jatkaa: ”Hyvä esimerkki onnistuneesta ohjauksesta on syntymäpäivätilaisuus, joka eleineen ja taustoineen oli Anjan parhaita episodeja.”


title: Anja, tule kotiin

text: Myöhemmin televisioesityksen yhteydessä Arto Pajukallio luonnehti elokuvaa alleviivaavaksi moraliteetiksi. Kriitikon mukaan elokuvan teon aikaan oli kysyntää ”sekä moraalia kohottaville ongelmakuvauksille että anteeksiantoa opettaville draamoille”.


title: Ezequiel Calvente

text: Ezequiel Calvente Criado, yleensä vain Ezequiel (s. 12. tammikuuta 1991 Melilla, Espanja) on espanjalainen jalkapalloilija. Hän edustaa espanjalaista Recreativoa ja on pelipaikaltaan vasen laitalinkki.


title: Ezequiel Calvente

text: Käytyään läpi Real Betisin junioriakatemian Ezequiel teki ensiesiintymisensä edustusjoukkueessa 29. elokuuta 2010 Segunda Divisiónin ottelussa Granadaa vastaan. Kolme päivää myöhemmin pelatussa Copa del Reyn ottelussa Salamancaa vastaan hän oli joukkueen avauskokoonpanossa. Hän teki samalla myös ensimmäisen ammattilaissopimuksensa, joka ulottuu kesään 2014 asti.


title: Ezequiel Calvente

text: 27. tammikuuta 2012 Ezequiel siirtyi loppukauden kestävällä lainasopimuksella Sabadelliin.


title: Ezequiel Calvente

text: Ezequiel valittiin Espanjan alle 19-vuotiaiden maajoukkueeseen vuoden 2010 Euroopan-mestaruuskilpailuihin. Hän pelasi lohkovaiheen ensimmäisessä Portugalia ja viimeisessä ottelussa Italiaa vastaan, joista jälkimmäisessä hän onnistui myös maalinteossa rangaistuspotkulta. Hänen upea viimeistelynsä sai useita kehuja eri tahoilta, joista innokkaimmat ylistivät sitä "kaikkien aikojen rangaistuspotkuksi". Myöhemmin haastatteluissa hän totesi yrittäneensä laukausta ensimmäistä kertaa ja saaneen inspiraationsa ranskalaispelaaja Thierry Henrylta. Espanja sijoittui turnauksessa lopulta toiseksi, hävittyään loppuottelussa isäntämaa Ranskalle.


title: Concavenator

text: Concavenator oli varhaisliitukaudella Espanjassa elänyt petodinosaurusten suku. Sukuun luetetaan yksi laji, C. corcovatus ("Cuencan kyttyräselkäinen saalistaja").


title: Concavenator

text: "Concavenator" oli 6 metriä pitkä, keskikokoisen teropodin kokoinen. Sen luuranko osoittaa todisteita höyhenistä, mikä tarkoittaa, että höyhenpeitteisiä karnosaureja oli ollut aiemmin kuin mitä tutkijat ovat uskoneet, jotkut tosin kiistävät tämän. "Concavenatorin" erikoisin piirre oli kuitenkin sen selässä ollut kyttyrä. Salaperäinen selkärankaan kiinnittynyt kyttyrä on tutkijoille arvoitus. Se saattoi toimia esimerkiksi lämmönsäätimenä tai rasvavarastona.


title: Concavenator

text: "Concavenator" tunnetaan yhdestä hyvin säilyneestä fossiilista Espanjan Cuencasta, ja sen uskotaan eläneen varhaisella liitukaudella 130 - 125 miljoonaa vuotta sitten. Fossiilin löysivät paleontologit José Luis Sanz, Francisco Ortega sekä Fernando Escaso vuonna 2010. "Concavenator" osoittaa myös että "Carcharodontosauridae"- heimon lajeja eli myös pohjoisella pallonpuoliskolla. Kaikki aikaisemmat löydöt ovat olleet Etelä-Amerikasta ja Afrikasta.


title: Scooby-Doo! Mystery Incorporated

text: Scooby-Doo! Mystery Incorporated on Warner Bros. Animationin tuottama yhdysvaltalainen animaatiosarja, joka on samalla yhdestoista "Scooby-Doo"-televisiosarja. Sarja ei ole jatkoa edellisille sarjoille ja se on tarkoitettu hivenen vanhemmalle yleisölle toisin kuin edellinen sarja. Mystery Incorporatedia tuotettiin yhteensä 52 jaksoa. Ensimmäinen jakso esitettiin ennakkoon Yhdysvalloissa 5. huhtikuuta 2010, mutta varsinaisesti sarjan esittäminen aloitettiin 12. heinäkuuta 2010 Cartoon Networkilla.


title: Scooby-Doo! Mystery Incorporated

text: Fred Jones, Daphne Blake, Velma Dinkley, Shaggy Rogers ja Scooby-Doo ovat mysteereitä ratkovia teini-ikäisiä freelancer-etsiviä, jotka asuvat pienessä kaupungissa nimeltä Crystal Cove. Kaupunkia pidetään kummittelevimpana paikkana maan päällä ja erityisesti sen pitkän historian ansiosta kaupunki vetää turisteja paikalle. Mysteeripoppoon vanhemmat eivät kuitenkaan katso hyvällä lapsiensa tapaa tutkia yliluonnollisia ja aavemaisia mysteereitä. Lisäksi paikallinen sheriffi Stone ei myöskään ole kiitollinen nuorten tavasta tutkia heille kuulumattomia asioita. Useimmiten vanhojen sarjojen tapaan kaikki kaupunkia pelotelleet kummitukset ja hirviöt ovat rikollisten naamioasuja, joilla he yrittävät saavuttaa motiivinsa. He saavat kuitenkin kohdata suurimman mysteerinsä, kun kasvoton salaperäinen Mr. E jättää heille kryptisiä vihjeitä. Ryhmä saa pian huomata vuosikymmenen vanhan mysteerin, jossa neljä mysteereitä ratkonneita nuoria katosivat. Mysteeri on edelleen ratkaisematon ja Mysteeripoppoon tietämättä Mr. E:n mielestä nyt on oikea hetki ratkoa se.


title: Scooby-Doo! Mystery Incorporated

text: Sivujuonena sarja keskittyy myös hahmojen välisiin suhteisiin, jossa Daphne yrittää saada romanttisemman suhteen aikaan Fredin kanssa. Lisäksi Scooby-Doo-sarjoissa ensimmäistä kertaa Velma osoittaa kiinnostusta Shaggya kohtaan, joka puolestaan yrittää salata heidän välisen suhteen parhaalta ystävältään Scooby-Doolta.


title: Scooby-Doo! Mystery Incorporated

text: Sarjan äänirooleissa pysyivät samat näyttelijät, jotka olivat myös edellisissä Warner Brosin tuottamissa "Scooby-Doo"-sarjoissa "Scooby-Doo" ja "Shaggy & Scooby-Doo Get a Clue!". Ainoastaan Shaggyn ääniroolissa pitkään ollut Casey Kasem korvattiin Matthew Lillardilla, joka esitti hahmoa vuosina 2002 ja 2004 näytelmäelokuvissa "Scooby-Doo ja salaperäinen saari" ja "". Kasem on kuitenkin sarjassa mukana, mutta tällä kertaa Shaggyn isän ääniroolissa.


title: Jed Elinoff

text: Jed Elinoff (s. 20. huhtikuuta 1975 Endwell, New York) on yhdysvaltalainen käsikirjoittaja ja tuottaja, joka tunnetaan luomastaan tositelevisiosarjasta Paris Hilton’s My New BFF. Hän aloitteli uraansa 1990-luvun lopulla käsikirjoittajana Boston Commonin parissa ja apulaistuottajana Seinfeldissa.


title: HMS Lewes (G68)

text: HMS Lewes (viirinumero G68) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Caldwell-luokan hävittäjä "USS Craven", joka luovutettiin Kuninkaalliselle laivastolle sopimuksen mukaisesti.


title: HMS Lewes (G68)

text: "USS Craven" palautettiin 9. elokuuta 1940 Yhdysvaltain laivaston palvelukseen "USS Conwayksi" nimettynä. Alus saapui 17. lokakuuta Halifaxiin Nova Scotiaan, missä se poistettiin palveluksesta.


title: HMS Lewes (G68)

text: Alus luovutettiin 23. lokakuuta Halifaxissa Kanadassa Britannian viranomaisille tukikohtia aluksista -sopimuksen mukaisesti. Alus otettiin luovutuspäivänä Kuninkaallisen laivaston palvelukseen "HMS Lewesina", minkä jälkeen alus aloitti valmistautumisen Britteinsaarille siirtymiseen.


title: HMS Lewes (G68)

text: "HMS Lewes" lähti 1. marraskuuta Halifaxista ja se saapui 9. marraskuuta St. Johnsin kautta kuljettuaan Belfastiin Pohjois-Irlantiin ja edelleen paria päivää myöhemmin Devonportiin. Alus oli matkansa aikana etsinyt tuloksetta Saksan laivaston taskutaistelulaiva "Admiral Scheeriä".


title: HMS Lewes (G68)

text: Alus siirrettiin huollettavaksi Plymouthiin ja samalla Plymouthin päällikön alaisuuteen. Se aloitti muutostöiden jälkeiset koeajot helmikuussa 1941 ja alus aloitti valmistautumisen saattuetehtäviin maaliskuussa. Alus sijoitettiin huhtikuussa Devonportiin, jossa se vaurioitui 21.–22. huhtikuuta pahoin ilmahyökkäyksissä, minkä seurauksena se viipyi telakalla aina joulukuuhun saakka.


title: HMS Lewes (G68)

text: Alus aloitti tammikuussa 1942 korjausten jälkeiset koeajot, joiden jälkeen se valmistautui itärannikon saattueiden suojaamiseen. Alus siirtyi saattuetehtäviin Rosythiin, jonne sijoitettuun saattajaosastoon se liittyi helmikuussa aloittaen saattueiden suojaamisen Thamesin ja Firth of Forthin välillä. Alus kohtasi 9.–10. marraskuuta Saksan laivaston E-veneitä, jotka iskivät saattueen kimppuun Lowestoftin edustalla. Alus palveli Rosythissa marraskuuhun, jona aikana sille asennettiin tyypin 286 tutka sekä itärannikon saattajien käyttämä VHF järjestelmä.


title: HMS Lewes (G68)

text: Joulukuussa alus valittiin huollon päätyttyä laivaston ilmavoimien maalikoneeksi ja se poistettiin palveluksesta. Alus siirrettiin tammikuussa Humberissa telakalle, mistä se palasi helmikuussa määrättynä saattuetehtäviin Etelä-Atlantille. Alus lähti huollossa käytyään Simonstowniin suojaten saattuetta WS29. Se saapui 18. toukokuuta 1943 Simon's Towniin. Alus palveli vuoden loppuun lentokoneiden maalilaivana ja etsi sukellusveneitä Hyväntoivonniemen vesiltä.


title: HMS Lewes (G68)

text: Tammikuussa 1944 alus lähti Casablancaan, mistä se palasi kuukautta myöhemmin Simonstowniin jatkaen maalilaivana. Alus määrättiin heinäkuussa Itäiseen laivastoon sukellusveneiden emälaivaksi ja torpedoammuntojen koululaivaksi. "HMS Lewes" lähti 13. elokuuta Durbanista ja saapui kuukautta myöhemmin Ceylonin Trincomaleehen. Itäisessä laivastossa se palveli, kunnes siirrettiin Brittiläiseen Tyyneenmeren laivastoon tammikuussa 1945. Alus saapui 11. helmikuuta 1945 Australian Fremantleen, josta se jatkoi edelleen matkaansa Sydneyyn 20. helmikuuta. Alus viipyi Sydneyssä sotatoimien päättymiseen saakka.


title: HMS Lewes (G68)

text: "HMS Lewesin" ilmoitettiin 12. lokakuuta olevan laivastolle tarpeeton ja se määrättiin romutettavaksi. Alus poistettiin palveluksesta Sydneyssä marraskuussa 1945 ja se sijoitettiin poistolistalle. Aluksen aseistus poistettiin ja se myytiin BISCOlle romutettavaksi. Aluksen hylky upotettiin 25. toukokuuta 1946 Sydneyn edustalle, kun kaikki arvokas oli poistettu.


title: Miqu December

text: Miqu December on suomalaisen Plastic Tears -yhtyeen laulaja, lauluntekijä ja keulahahmo. Hän myös säveltää yhtyeen musiikin. Tavastian keikalla 27. heinäkuuta 1993 hän erotti yhtyeensä silloisen rumpalin ja kitaristin kesken keikan heidän voimakkaan humalatilansa vuoksi. Hän on esiintynyt myös vierailevana solistina Ramones-hyväntekeväisyyskonsertissa.


title: Judon maailmanmestaruuskilpailut 2010

text: Judon maailmanmestaruuskilpailut 2010 olivat järjestyksessään 27. judon maailmanmestaruuskilpailut. Ne järjestettiin Tokiossa, Japanissa 9.–13. syyskuuta 2010. Kilpailupaikkana toimi Yoyogi National Gymnasium -halli. Jokainen maa sai asettaa kaksi edustajaa sarjaa kohti aiemman yhden sijasta. Avoimessa luokassa oli mahdollista asettaa neljä edustajaa maata kohti.


title: Judon maailmanmestaruuskilpailut 2010

text: Kilpailujen ohjelmassa oli seitsemän painoluokkaa ja avoin luokka miehille ja naisille.


title: Judon maailmanmestaruuskilpailut 2010

text: Japani oli kilpailujen selvästi menestyksekkäin maa voitettuaan kymmenen maailmanmestaruutta ja saatuaan yhteensä 23 mitalia. Mitalisijoille selviytyi kaikkiaan 22 maan edustajia.


title: HMS Ludlow (G57)

text: HMS Ludlow (viirinumero G57) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Caldwell-luokan hävittäjä "USS Stockton", joka luovutettiin Kuninkaalliselle laivastolle tukikohtia aluksista sopimuksen mukaisesti.


title: HMS Ludlow (G57)

text: Alus oli sisaraluksensa "HMS Leedsin" kanssa kuuden vanhimman luovutetun aluksen joukossa ja siten eniten muista poikkeava. Aluksella oli suorasaantimoottoriin kytkettynä kolme akselia, joista keskimmäinen oli kytketty risteilykoneeseen.


title: HMS Ludlow (G57)

text: "USS Stockton" palasi 16. elokuuta 1940 Yhdysvaltain laivaston palvelukseen ja se siirrettiin Halifaxiin Nova Scotiaan, missä alus luovutettiin 23. lokakuuta 1940 Kuninkaalliselle laivastolle. Alus otettiin samana päivänä Kuninkaallisen laivastoon nimellä "HMS Ludlow". Se purjehti Englantiin, jossa se määrättiin Devonportin telakalle. Alus oli telakalla 17. marraskuuta 1940 – 2. maaliskuuta 1941, ja siellä sen voimansiirtoa muutettiin, polttoainetäyttöä suurennettiin ja aseistus muutettiin paremmin saattajalle sopivaksi.


title: HMS Ludlow (G57)

text: "HMS Ludlow" aloitti palveluksensa Rosythin saattajaosastossa, kunnes se siirrettiin elokuussa koneremonttiin Liverpooliin. Alus palasi palvelukseen marraskuussa. Syksyllä 1942 alukselle asennettiin tyypin 271 merivalvontatutka, ja sen toiminta-alueeksi määrättiin Methilin ja Southendin välinen alue. Vuoden 1943 aikana alukselle asennettiin tyypin 291 ilmavalvontatutka.


title: HMS Ludlow (G57)

text: Alus siirrettiin kesäkuussa 1944 Englannin kanaalin alueelle tukemaan Normandian maihinnousua. Sen jälkeen se palasi itärannikolle suojaamaan saattueita. Aluksen kaikuluotain tuhoutui 15. lokakuuta, kun se ajoi karille "SS William Bradieta" hinatessaan. Alus ajoi uudelleen karille 26. tammikuuta 1945 samoin vaurioin.


title: HMS Ludlow (G57)

text: "HMS Ludlow" poistettiin palveluksesta kesäkuussa 1945. Alus ajettiin 15. heinäkuuta maihin Fidran edustalla Firth of Forthissa ilmavoimien rakettiammuntojen maaliksi. Ensimmäiset raketit osuivat vesirajan alapuolelle ja upottivat aluksen.


title: Alf Brenner

text: Alf Martin Brenner (27. joulukuuta 1895 Helsinki – 2. kesäkuuta 1948 Helsinki) oli suomalainen ruotsin kielellä kirjoittanut opettaja ja sukututkija. Hän käytti myös nimimerkkiä "Clas Alfrid Broman".


title: Alf Brenner

text: Brenner pääsi ylioppilaaksi 1913 ja valmistuttuaan hän työskenteli opettajana Inkoon Västankvarnissa 1920-1927. Bremer omisti vuoteen 1933 saakka Svartbäckin ratsutilan. Myytyään tilansa hän ryhtyi kokopäivätoimiseksi sukututkijaksi ja paikallishistorian tutkijaksi. Viimeksi Brenner toimi Svenska litteratursällskapet i Finlandin julkaiseman "Sukukirjan" toimittajana. Brenner julkaisi teoksia Siuntion, Inkoon, Fagervikin, Degerbyn ja Porkkalan paikallishistoriasta. Hän julkaisi myös ensimmäisen suomen kielellä ilmestyneen sukututkimuksen oppaan.


title: Alf Brenner

text: Vuoden 1918 sisällissodan aikana Hortling osallistui Kirkkonummen taisteluihin Länsi-Uudenmaan suojeluskuntalaisista kootun "Sigurdskårenin" mukana ja oli puolitoista kuukautta sotavankina Helsingissä. Vuonna 1958 hän julkaisi Sigurdskårenista kertovan kirjan.


title: Valkiaissaarenrahka

text: Valkiaissaarenrahka on Kurjenrahkan kansallispuistossa, Varsinais-Suomessa sijaitseva suoalue. Se sijaitsee Pöytyän kunnassa, Savojärven ja seututie 204n itäpuolella, noin 12 kilometrin etäisyydellä Pöytyän Riihikoskelta.


title: Valkiaissaarenrahka

text: Valkiaissaarenrahka on avo-osaansa lukuun ottamatta kokonaan ojitettu. Itäinen avo-osa on kuitenkin säilynyt suhteellisen luonnontilaisena. Suolla on myös tehty 2000-vuosikymmenellä ennallistamistoimia, kun alueen metsäojia on tukittu ja puita on joko raivattu tai kaulattu lahopuun lisäämiseksi. Yhteensä ennallistamistoimia on tehty 75 hehtaarilla. Suon etelälaitaa pitkin kulkee Kuhankuonon retkeilyreitistön Haukkavuoren reitti -niminen polku ja suon kaakkoislaidalla Korppisaaressa on polun ohessa tulentekopaikka sekä pysäköintialue. Suon kaakkoiskulmalla on myös muutamia allikoita. Suolle johtaa lisäksi kaksi tietä: pohjoisesta tuleva Kaitoonmäen metsäautotie ja eteläkaakosta tuleva Kärrinpaltan metsäautotie. Länsilaidaltaan suo on yhteydessä kansallispuistoon kuuluvaan Lammenrahkaan ja itäpuoleltaan puistoon kuulumattomaan, kokonaan ojitettuun Kärmerahkaan. Muilta suunnilta suo rajoittuu kallioihin ja moreeniharjanteisiin sekä pieneltä osin myös peltoihin. Suo viettää lounaaseen ja on kokonaispinta-alaltaan noin 270 hehtaarin laajuinen.


title: Valkiaissaarenrahka

text: Valkiaissaarenrahkan vallitseva suotyyppi ovat erilaiset rämeet. Niistä yleisimpiä ovat tupasvilla-, isovarpu- ja rahkarämeet. Erilaisista nevoista suolla on eniten lyhytkorsi- ja silmäkenevoja, joita on pääasiassa suon kaakkoisosassa. Suon ojitettujen alueiden suotyypit eivät ole säilyneet alkuperäisen kaltaisina, vaan ne ovat ojitustiheyden, -ajankohdan ja ravinteisuuden mukaan muuttuneet erilaisiksi muuntumatyypeiksi. Keskimäärin suolla on turvetta 3,8 metrin paksuudelta, mutta paksuimmillaan turvekerros yltää 4,8 metriin. Suon pohjamaalaji on moreeni, mutta alueen keskiosalla sen korvaa liejusavi. Ennen suon suojelua tehdyssä Geologian tutkimuskeskuksen kartoituksissa Valkiaissaarenrahka todettiin myös soveltuvan teolliseen kasvuturvetuotantoon sekä osin myös polttoturpeen tuotantoon.


title: Valkiaissaarenrahka

text: Valkiaissaarenrahkan eläimistöön kuuluu muun muassa riekko, joka on Varsinais-Suomessa harvinainen.


title: Emil Hildebrand

text: Henrik Robert Theodor "Emil" Hildebrand (22. lokakuuta 1848 Tukholma – 24. elokuuta 1919 Tukholma) oli ruotsalainen historioitsija ja arkistonhoitaja.


title: Emil Hildebrand

text: Hän oli Bror Emil Hildebrandin poika. Hänestä tuli filosofian tohtori Uppsalassa 1875, ja tämän jälkeen alkoi loistava ura. Vuosina 1901–1916 hän oli Riksarkivetin päällikkö. Hänen aikanaan perustettiin Ruotsin maakunta-arkistot ("landsarkiv").


title: Bror Emil Hildebrand

text: Bror Emil Hildebrand (22. helmikuuta 1806 Madesjö – 30. elokuuta 1884), oli ruotsalainen museonhoitaja, historioitsija ja numismaatikko.


title: Bror Emil Hildebrand

text: Bror Emil Hildebrand valmistui Lundin yliopistosta maisteriksi 1826. Vuonna 1830 hänestä tuli numismatikan dosentti ja samana vuonna amanuenssi Historiska museetissä. Numismatiikan tiedot hän sai Kööpenhaminassa, Christian Thomsenin opissa. Vuonna 1832 Hildebrand sai paikan Myntkabinettetissä, vuonna 1833 Riksarkivetissä ja valittiin sihteeriksi Vitterhets-, historie- och antikvitetsakademieniin.


title: Bror Emil Hildebrand

text: Bror Emil Hildebrandin poika oli Hans Hildebrand.


title: Violent Pacification

text: Violent Pacification EP on hardcorepunk-/thrashmetalyhtye D.R.I.:n toinen studiojulkaisu.


title: Hildebrand (suku)

text: Hildebrand on alun perin Ranskalainen, mutta nykyään myös ruotsalainen suku. Sukua esiintyy myös Hollannissa ja Saksassa


title: Hildebrand (suku)

text: Vuonna 1764 sukunimi muutettiin "Hildebrandsoniksi". Yksi sukuhaara, alkaen Bror Emil Hildebrandista muutti nimen "Hildebrandiksi", ja tämä suku on ollut menestyvä Ruotsin kulttuurielämässä.


title: Artur Siegberg

text: Alku Arthur Johannes Siegberg (1. kesäkuuta 1862 Räisälä – 17. kesäkuuta 1948 Helsinki) oli suomalainen lyseon lehtori ja kuoromies. Hän käytti myös nimimerkkiä "Alku Siikaniemi".


title: Artur Siegberg

text: Siegbergin vanhemmat olivat Kirvun kirkkoherra, lääninrovasti Ulrik Siegberg ja Alina Ingeborg Lange. Hän pääsi ylioppilaaksi 1880 Helsingin normaalilyseosta ja opiskeli Helsingin yliopistossa valmistuen filosofian kandidaatiksi ja maisteriksi 1886.


title: Artur Siegberg

text: Siegberg toimi Helsingin suomalaisen tyttökoulun, sittemmin tyttölyseon ruotsin kielen kollegana ja lehtorina 1897–1932.


title: Artur Siegberg

text: Siegberg oli 1913 perustetun "Suomen Yleisen Kvartettiliiton" (myöh. Suomen Mieskuoroliitto) ensimmäinen puheenjohtaja.


title: Artur Siegberg

text: Artur Siegberg oli naimisissa vuodesta 1888 Hanna Sulamit Viktoria Dahlgrenin kanssa. Heidän tyttärensä oli taidemaalari Inkeri (Inni) Siegberg ja suomentaja Siiri Siegberg.


title: Artur Siegberg

text: Nimimerkillä "Alku Siikaniemi:"


title: Hambro

text: Hambro on juutalainen suku joka polveutuu Joseph Hambrosta.


title: Hambro

text: Joseph Hambro (1780-1848) oli köyhien kööpenhaminalaisten poika joka rikastui liike-elämässä. Tämä perusti monta tanskalaista liike-yritystä ja muutti pankkimiehenä vuonna 1840 Lontooseen. Hänen poikansa Carl Joachim Hambro (1807-77) perusti Lontooseen "C.J. Hambro & Son" ja yleni vuonna 1851 Tanskan paroniksi. Vuonna 1920 firma liittyi "Hambros Bank, Limited".


title: Hambro

text: Sukuun kuuluu myös norjalainen haara.


title: Jalkapallon A-sarjan kausi 1931

text: Jalkapallon A-sarjan kausi 1931 oli vuonna 1930 perustetun Mestaruussarjan (1930–1935 A-sarja tai Suomen sarja) toinen kausi. Kaudella 1931 A-sarja pelattiin kahdeksan joukkueen yksinkertaisena sarjana.


title: Jalkapallon A-sarjan kausi 1931

text: A-sarjan ja Suomen mestaruuden voitti HIFK, joka varmisti toisen mestaruutensa kun se voitti toiseksi viimeisessä ottelussa 16. syyskuuta HJK:n Holger Salinin ja Gunnar Åströmin (2) maaleilla 3–2 ja TPS hävisi oman ottelunsa. HIFK voitti kaudella 1931 kaikki seitsemän otteluaan. Viimeiseksi sijoittuneet HJK ja ViPS putosivat B-sarjaan.


title: Jalkapallon A-sarjan kausi 1931

text: Mestaruussarjan maalikuningas kaudella 1931 oli HIFK:n Holger Salin 11 maalilla.


title: Jalkapallon A-sarjan kausi 1931

text: A-sarjaan osallistui kahdeksan joukkuetta, joista kuusi kaudelta 1930 ja kaksi nousijaa kauden 1930 B-sarjasta. B-sarjan kaksi parasta, Sudet ja HJK, nousivat suoraan. Nousijajoukkueet korvasivat edellisellä kaudella viimeiseksi jääneet IF Stjärnanin ja ÅIFK:n.


title: Venceslaus Ulricus Hammershaimb

text: Venceslaus Ulricus (V. U.) Hammershaimb (25. maaliskuuta 1819 Sandavágur – 8. huhtikuuta 1909) oli färsaarelainen kielitieteilijä ja muinaistutkija. Häntä kutsuttiin myös nimellä Venzel Hammershaimb.


title: Venceslaus Ulricus Hammershaimb

text: Vuonna 1853 Hammershaimbista tuli kirkkoherra Färsaarilla; rovastina hän toimi vuosina 1867–1878. Tämän jälkeen hän toimi vuosina 1878–1897 kirkkoherrana Sjællandissa. Hammershaimbia kiinnosti fäärin kielen oikeinkirjoitus. Hän myös laati fäärin proosakirjoituksen. Hän vaikutti merkittävästi Färsaarten koululaitoksen kehittämiseen.


title: Dealing with It!

text: Dealing with It! on hardcore punk -yhtye D.R.I.:n kolmas studioalbumi, joka julkaistiin vuonna 1985.


title: Hugo Hammar

text: Hugo Gilius Eugène Hammar (4. maaliskuuta 1864 Räpplinge, Öölanti - 8. tammikuuta 1947 Göteborg) oli ruotsalainen teollisuusmies.


title: Hugo Hammar

text: Hammar opiskeli Charlmersin teknillisessä korkeakoulussa ja toimi tämän jälkeen monessa telakassa Ruotsin ulkopuolella vuoteen 1896, jolloin aloitti Lindholmens Verkstadsilla. Myöhemmin Hammar siirtyi Göteborgs Mekaniska Verkstadiin. Kun tästä tuli Götaverken Hammarista tehtiin sen ensimmäiseksi päälliköksi. Hammarin aikana telakka nousi Euroopan suurimpien joukkoon.


title: Östgöta Correspondenten

text: Östgöta Correspondenten on ruotsalainen sanomalehti, jota on julkaistu Linköpingissä vuodesta 1838.


title: Östgöta Correspondenten

text: Lehden perusti Henrik Bernhard Palmær, joka möi sen Carl Fredrik Ridderstadille vuonna 1840. Ridderstad oli lehden päätoimittajana vuoteen 1886. Ridderstadin aikana lehdestä tuli Ruotsin suurimpia Tukholman ulkopuolella. Alkujaan lehti oli poliittisesti liberaali, mutta sen suunta muuttui myöhemmin konservatiiviksi.


title: Gvardeisk

text: Gvardeisk () on kaupunki Kaliningradin alueella Venäjällä. Se sijaitsee Pregoljajoen varrella 40 kilometriä Kaliningradista itään. Kaupunki on Gvardeiskin piirin keskus. Sen kautta kulkee Kaliningradin ja Vilnan välinen rautatie. Asukkaita on 13 100 henkeä (vuonna 2009).


title: Gvardeisk

text: Paikkakunta on saanut alkunsa Saksalaisen ritarikunnan vuonna 1265 perustamasta linnasta. Vuoteen 1945 saakka se oli Saksan Itä-Preussiin kuulunut Tapiaun kaupunki. Vuonna 1946 nimi muutettiin Gvardeiskiksi. Nykyään kaupungissa on mm. elintarviketeollisuutta. Nähtävyyksiin kuuluvat Tapiaun linna, vuonna 1502 rakennettu kirkko ja saksalaisen taiteilijan Lovis Corinthin kotitalo.


title: Jalkapallon A-sarjan kausi 1932

text: Jalkapallon A-sarjan kausi 1932 oli vuonna 1930 perustetun Mestaruussarjan (1930–1935 A-sarja tai Suomen sarja) kolmas kausi. Kaudella 1932 A-sarja pelattiin ensimmäistä kertaa kahdeksan joukkueen kaksinkertaisena sarjana.


title: Jalkapallon A-sarjan kausi 1932

text: A-sarjan ja Suomen mestaruuden voitti HPS, joka varmisti kuudennen mestaruutensa toiseksi viimeisessä ottelussa 25. syyskuuta, kun se voitti TPS:n Sulo Pesosen, Viljo Kuhlbergin (2) ja Aulis Koposen maaleilla 4–2. Viimeiseksi sijoittuneet Toverit ja KIF putosivat B-sarjaan.


title: Jalkapallon A-sarjan kausi 1932

text: A-sarjan maalikuningas kaudella 1932 oli TPS:n Lauri Lehtinen 13 maalilla. A-sarjan yleisömäärä kaudella 1932 oli yhteensä 40 042 henkeä eli keskimäärin 715 katsojaa ottelua kohti.


title: Jalkapallon A-sarjan kausi 1932

text: A-sarjaan osallistui kahdeksan joukkuetta, joista kuusi kaudelta 1931 ja kaksi nousijaa kauden 1931 B-sarjasta. B-sarjan loppusarjan kaksi parasta, ÅIFK ja Toverit, nousivat suoraan. Nousijajoukkueet korvasivat edellisellä kaudella viimeiseksi jääneet HJK:n ja ViPS:n.


title: Juha Rautio

text: Juha Rautio (s. 29. tammikuuta 1980 Savonlinna) on runoilija ja muusikko. Häneltä on julkaistu neljä runokokoelmaa, joiden vastaanotossa on nähty piirteitä beatrunoudesta ja eksistentialismista sekä nostettu esiin yhteiskuntakriittisyys. Rautio on myös suomentanut runoja.


title: Juha Rautio

text: Rautio tunnetaan aktiivisesti esiintyvänä runoilijana. Hän on keikkaillut ympäri Suomea runoklubeilla ja -kiertueilla sekä tehnyt esityksiä eri alojen taiteilijoiden kanssa. Rautio on sirkus- ja musiikkiyhdistys Agit-Cirkin jäsen.


title: Krasnoznamensk (Kaliningradin alue)

text: Krasnoznamensk () on kaupunki Kaliningradin alueella Venäjällä. Se sijaitsee Niemenin sivujoen Šešupėn varrella 163 kilometriä Kaliningradista koilliseen. Kaupunki on Krasnoznamenskin piirin keskus. Asukkaita on 3 400 henkeä (vuonna 2009).


title: Krasnoznamensk (Kaliningradin alue)

text: Paikkakunta mainitaan ensimmäisen kerran 1500-luvulla. Vuoteen 1945 se kuului Saksan Itä-Preussiin. Vuoteen 1938 sen nimenä oli Lasdehnen ja vuoteen 1946 saakka Haselberg. Nykyään Krasnoznamensk on maatalousalueen keskus. Nähtävyyksiin kuuluu 1800-luvulla rakennettu kirkko.


title: Krasnoznamensk

text: Krasnoznamensk tarkoittaa seuraavia asioita:


title: Australiannakkeli

text: Australiannakkeli ("Daphoenositta chrysoptera") on Australiassa ja Uudessa-Guineassa tavattava tulinakkelien heimoon kuuluva varpuslintu.


title: Australiannakkeli

text: Kooltaan australiannakkeli on 10–14 cm. Lajin väritys vaihtelee alalajeittain. Selästään laji on väritykseltään harmaa. Päälaki on musta tai vaaleampi ja niskassa voi olla juovia. Linnun silmien ympärillä on keltainen rengas. Nokka on pitkähkö ja hivenen ylöspäin kaartunut ja koiraiden nokka on hieman naaraiden nokkaa pidempi. Harmaissa siivissä on joko valkoinen tai oranssinpunainen juova. Vatsastaan kaikki australiannakkelin alalajit ovat harmaita ja juovikkaita, mutta juovien määrä vaihtelee.


title: Australiannakkeli

text: Australiannakkeli elää lähes koko Australian mantereella ja puuttuu vain paikoin keski- ja länsiosista. Linnun elinympäristöä ovat pääasiassa eukalyptusmetsät. Tiheimpiä sademetsiä se välttelee. Paikoitellen lajia tavataan myös pensaikoista ja malleeruohikoilta.


title: Australiannakkeli

text: Lintu elää pienissä ryhmissä. Ravintonaan australiannakkelit käyttävät hyönteisiä ja muita selkärangattomia, joita ne etsivät puiden rungoilta. Ne aloittavat ruoanetsintänsä korkealta ja liikkuvat alaspäin. Australiannakkelin pesimäkausi kestää kesäkuulta elokuulle. Pesä on kuppimainen ja rakennetaan hämähäkinseitistä ja puunkuoresta oksanhaarukkaan. Pesivällä parilla on usein apuna myös muita australiannakkeleita. Naaras munii kolme munaa, joita vain se hautoo. Muut linnut auttavat poikasten ruokinnassa.


title: Jalkapallon A-sarjan kausi 1933

text: Jalkapallon A-sarjan kausi 1933 oli vuonna 1930 perustetun Mestaruussarjan (1930–1935 A-sarja tai Suomen sarja) neljäs kausi. Kaudella 1933 A-sarja pelattiin kahdeksan joukkueen kaksinkertaisena sarjana.


title: Jalkapallon A-sarjan kausi 1933

text: A-sarjan ja Suomen mestaruuden voitti HIFK, joka varmisti kolmannen mestaruutensa jo neljänneksi viimeisessä ottelussa 31. elokuuta, kun se voitti HPS:n Holger Salinin (2), Olof Strömstenin ja Ernst Grönlundin maaleilla 4–2. HIFK oli sarjassa ylivoimainen ja se menetti vain yhden pisteen. Viimeiseksi sijoittuneet VPS ja EIF putosivat B-sarjaan.


title: Jalkapallon A-sarjan kausi 1933

text: A-sarjan maalikuningas kaudella 1933 oli HIFK:n Olof Strömsten 18 maalilla. A-sarjan yleisömäärä kaudella 1933 oli yhteensä 49 808 henkeä eli keskimäärin 889 katsojaa ottelua kohti.


title: Jalkapallon A-sarjan kausi 1933

text: A-sarjaan osallistui kahdeksan joukkuetta, joista kuusi kaudelta 1932 ja kaksi nousijaa kauden 1932 B-sarjasta. B-sarjan loppusarjan kaksi parasta, HJK ja EIF, nousivat suoraan. Nousijajoukkueet korvasivat edellisellä kaudella viimeiseksi jääneet Toverit ja KIF:n.


title: Mamonovo

text: Mamonovo () on kaupunki Kaliningradin alueella Venäjällä. Se sijaitsee lähellä Veikselinhaffin rantaa 48 kilometriä Kaliningradista lounaaseen. Kaupungin kautta kulkee Kaliningradin ja Puolan Braniewon välinen rautatie. Asukkaita on 7 700 henkeä (vuonna 2009).


title: Mamonovo

text: Kaupunki on perustettu vuonna 1301. Vuoteen 1945 saakka se kuului Saksan Itä-Preussiin nimellä Heiligenbeil. Nykyisen nimensä se sai vuonna 1947 paikkakunnalle haudatun Neuvostoliiton sankarin Nikolai Mamonovin kunniaksi. Kaupungissa toimii kalasäilyketehdas.


title: Jalkapallon Mestaruussarjan kausi 1936

text: Jalkapallon Mestaruussarjan kausi 1936 oli vuonna 1930 perustetun Mestaruussarjan seitsemäs kausi. Kaudella 1936 Mestaruussarja pelattiin kahdeksan joukkueen kaksinkertaisena sarjana.


title: Jalkapallon Mestaruussarjan kausi 1936

text: Mestaruussarjan ja Suomen mestaruuden voitti HJK, joka varmisti kahdeksannen mestaruutensa viimeisessä ottelussa, kun se voitti 4. lokakuuta VPS:n Aatos Lehtosen ja Sulo Salon (2) maaleilla 3–0. Viimeiseksi sijoittuneet VPS ja IF Drott putosivat Itä–Länsi-sarjaan.


title: Jalkapallon Mestaruussarjan kausi 1936

text: Mestaruussarjan maalikuninkuuden kaudella 1936 voitti HJK:n Aatos Lehtonen 14 maalilla. Mestaruussarjan yleisömäärä kaudella 1936 oli yhteensä 68 081 henkeä eli keskimäärin 1 216 katsojaa ottelua kohti.


title: Jalkapallon Mestaruussarjan kausi 1936

text: Mestaruussarjaan osallistui kahdeksan joukkuetta, joista kuusi kaudelta 1935 ja kaksi nousijaa kauden 1935 B-sarjasta. B-sarjan loppusarjan kaksi parasta, TPS ja IF Drott, nousivat suoraan. Nousijajoukkueet korvasivat edellisellä kaudella viimeiseksi jääneet VIFK:n ja ÅIFK:n.


title: Hildebrand

text: Hildebrand voi tarkoittaa seuraavia:


title: Realities of War

text: Realities of War EP on hardcore punk -yhtye Dischargen ensimmäinen EP.


title: Fight Back

text: Fight Back EP on hardcore punk -yhtye Dischargen toinen EP-levy, joka julkaistiin vuonna 1980.


title: Decontrol

text: Decontrol EP on hardcore punk -yhtye Dischargen kolmas EP-levy, joka julkaistiin vuonna 1980.


title: Never Again

text: Never Again EP on hardcore punk -yhtye Dischargen neljäs EP. Se julkaistiin vuonna 1981 levymerkillä Clay Records.


title: Jalkapallon Mestaruussarjan kausi 1938

text: Jalkapallon Mestaruussarjan kausi 1938 oli vuonna 1930 perustetun Mestaruussarjan yhdeksäs kausi. Kaudella 1938 Mestaruussarja pelattiin kahdeksan joukkueen kaksinkertaisena sarjana.


title: Jalkapallon Mestaruussarjan kausi 1938

text: Mestaruussarjan ja Suomen mestaruuden voitti HJK, joka varmisti yhdeksännen mestaruutensa toiseksi viimeisessä ottelussa 11. syyskuuta, kun se voitti VPS:n Kalervo Seppolan ja Aatos Lehtosen (2) maaleilla 3–2. Viimeiseksi sijoittunut Sudet putosi suoraan Itä–Länsi-sarjaan, ja toiseksi viimeiseksi jäänyt KPT säilytti sarjapaikkansa karsintojen kautta.


title: Jalkapallon Mestaruussarjan kausi 1938

text: Mestaruussarjan maalikuninkuuden kaudella 1938 voitti HJK:n Aatos Lehtonen 14 maalilla. Mestaruussarjan yleisömäärä kaudella 1938 oli yhteensä 99 029 henkeä eli keskimäärin 1 678 katsojaa ottelua kohti. Yleisömäärä oli Mestaruussarjan uusi yleisöennätys. Kauden suurin yleisömäärä nähtiin 2. lokakuuta Olympiastadionilla pelatussa ottelussa HIFK−Sudet, kun ottelua saapui seuraamaan 5 866 katsojaa. Yleisömäärä oli samalla Mestaruussarjan uusi ottelukohtainen yleisöennätys.


title: Jalkapallon Mestaruussarjan kausi 1938

text: Mestaruussarjaan osallistui kahdeksan joukkuetta, joista kuusi kaudelta 1937 ja kaksi nousijaa kauden 1937 Itä–Länsi-sarjasta. Itä–Länsi-sarjan voittaja KPT nousi suoraan ja toiseksi sijoittunut VPS karsintojen kautta. Nousijajoukkueet korvasivat edellisellä kaudella viimeiseksi jääneet VIFK:n ja UL:n.


title: Jalkapallon Mestaruussarjan kausi 1938

text: HIFK:n ja KPT:n päädyttyä tasapisteisiin Mestaruussarjan kuudes sija ratkaistiin uusintaottelulla.


title: Jalkapallon Mestaruussarjan kausi 1938

text: "HIFK säilytti sarjapaikkansa. KPT Mestaruussarjakarsintaan."


title: Jalkapallon Mestaruussarjan kausi 1938

text:
Mestaruussarjakarsinnassa pelasivat Mestaruussarjassa seitsemänneksi sijoittunut KPT ja Itä–Länsi-sarjassa toiseksi sijoittunut KIF. Kaksiosaisen otteluparin voittaja ratkaistiin laskemalla kahden ottelun pisteet yhteen.
"KPT säilyi Mestaruussarjassa yhteispistein 4–0."


title: Toholammin Urheilijat

text: Toholammin Urheilijat eli TU on toholampilainen urheiluseura. Se on perustettu vuonna 1955. Sen lajeja ovat nykyisin hiihto, yleisurheilu, pesäpallo, salibandy, voimistelu, jalkapallo ja lentopallo. Sen menestyneitä urheilijoita ovat muun muassa Teemu Wirkkala, Samsa Tuikka ja Marko Kotila.


title: Toholammin Urheilijat

text: Toholammin Urheilijat perustettiin vuonna 1955. Tuolloin yhdistyivät Toholammin Rivakka ja Toholammin Jyske. Uuden seuran ensimmäiseksi puheenjohtajaksi valittiin 11. joulukuuta vuonna 1955 Aimo Virrankoski.


title: Toholammin Urheilijat

text: Pesäpallossa Toholammin Urheilijoiden naisten joukkue on pelannut kolme kautta maan pääsarjassa. Ensimmäisellä kaudella vuonna 1977 joukkue sijoittui yhdeksänneksi. Myös seuraavalla kaudella sijoitus oli sama. Vuonna 1979 TU sijoittui naisten SM-sarjassa sijalle 12 ja putosi sarjatasoa alemmas.


title: Toholammin Urheilijat

text: Nykyisin TU:n naisten joukkue pelaa naisten maakuntasarjassa. Miesten joukkue pelaa myös maakuntasarjassa. TU luovutti miesten Suomensarjapaikkansa kaudeksi 2010 Kannuksen Uran ja Toholammin Urheilijoiden yhteiselle Lestijoen Pesikselle.


title: Toholammin Urheilijat

text: Kaudella 2010-2011 TU pelaa salibandyssa III-divisioonaa. Salibandyjaoston edustusjoukkue on perustettu kaudelle 2008-2009 jolloin se aloitti toimintansa V-divisioonassa josta se nousi kahtena peräkkäisenä vuotena kaudeksi 2010-2011 III-divisioonaan. Salibandyssa on TU:lla myös junioritoimintaa. Kaudelle 2011-2012 Tu nousee pelaamaan 2-Divisioonaa, ja on näin toinen joukkue Vaasalaisten Kotkien lisäksi joka on pystynyt nousemaan 3 vuodessa 5-divisioonasta 2-divisioonaan Pohjanmaan salibandy sarjoissa.


title: Why? (Dischargen albumi)

text: Why? on hardcore punk -yhtye Dischargen ensimmäinen pitkäsoitto.


title: Hear Nothing See Nothing Say Nothing

text: Hear Nothing See Nothing Say Nothing on hardcore punk -yhtye Dischargen toinen pitkäsoitto ja yksi yhtyeen tunnetuimmista levyistä. Clay Recordsin kustantama levy ilmestyi vuonna 1982.


title: Koiran kuivasilmäisyys

text: Koiran kuivasilmäisyys eli "canine keratoconjunctivitis sicca" (cKCS) johtuu useimmiten puutteellisesta kyyneltuotannosta, jolloin kyynelnesteen tuotto alenee tai loppuu kokonaan kyynelrauhasten vaurioitumisen seurauksena. Vaurioitumisen taustalla on yleensä oman immuunijärjestelmän häiriötilasta johtuva kyynelrauhaskudoksen tuhoutuminen, jossa puolustusvaste kohdistuu virheellisesti omaa kudosta vastaan. Kuivasilmäisyyden syynä voi olla lisäksi infektio (esim. penikkatauti), tietyt lääkeaineet, kyynelrauhasen hermotuksen häiriöt ja vauriot sekä eräät aineenvaihduntasairaudet. Kuivasilmäisyys voi johtua myös kyynelnesteen liiallisesta haihtumisesta, jonka taustalla voi olla lyhytkuonoisilla roduilla esiintyviä rakenteellisia syitä, kuten avo- tai mulkosilmäisyys.


title: Koiran kuivasilmäisyys

text: Kuivasilmäisyys on eri maissa tehtyjen tutkimusten mukaan yleinen sairaus, noin 5 % koirista kärsii siitä. Taudin esiintyvyys lisääntyy iän myötä, mutta yleisin puhkeamisikä on 4-7 vuotta. Osa koiraroduista on muita herkempiä sairastumaan, mm. mopsi, cavalierkingcharlesinspanieli, valkoinen länsiylämaanterrieri, cockerspanieli, lhasa apso, yorkshirenterrieri ja bulldoggi, joilla taudin esiintyvyys voi olla yli 8 % . Rotuun liittyvän kohonneen sairastumisherkkyyden lisäksi kyynelerityksen vähenemistä on todettu myös sokeritaudin, kilpirauhasen vajaatoiminnan ja Cushingin taudin eli lisämunuaisen kuorikerroksen liikatoiminnan yhteydessä, mistä johtuen näistä sairauksista kärsivillä koirilla on suurempi riski sairastua kuivasilmäisyyteen.


title: Koiran kuivasilmäisyys

text: Kuivasilmäisyydestä kärsivän koiran silmät ovat usein valonarat, kipeän oloiset sekä ne punoittavat ja ovat tulehtuneet. Tyypillistä on myös sitkeä erite. Sairaudesta kärsivällä koiralla on usein toistuvia silmätulehduksia, ja sillä saattaa olla sarveiskalvon haavaumia. Koira voi yrittää hangata silmiään, räpytellä tavanomaista enemmän tai pitää silmiään mielellään kiinni. Taudin edetessä hoitamattomana sarveiskalvo voi samentua, siihen voi kasvaa verisuonia ja tulla haavaumia. Sarveiskalvon pigmentoituminen johtaa näön heikentymiseen. Lopulta seurauksena voi olla sokeutuminen.


title: Koiran kuivasilmäisyys

text: Kuivasilmäisyys todetaan eläinlääkärin vastaanotolla mittaamalla kyynelnesteen tuotto nk. Schirmerin kyyneltestillä (STT, Schirmer Tear Test). Testissä kyyneleritystä mitataan tarkoitukseen suunnitellulla mittaliuskalla, joka laitetaan alaluomen sidekalvolle. Testi luetaan minuutin kuluttua. Koirat, jotka kuuluvat riskirotuihin, olisi hyvä testata säännöllisesti, jotta tauti todettaisiin mahdollisimman aikaisessa vaiheessa ja hoito voitaisiin aloittaa.


title: Koiran kuivasilmäisyys

text:
Kyynelrauhasten tuhoutuminen on peruuttamaton tapahtuma, eli jollei tautia hoideta, kyynelrauhaset tuhoutuvat lopulta kokonaan. Kyyneltuotannon alentumisesta johtuvan kuivasilmäisyyden hoitoon käytetään erilaisia lääkkeitä, joilla on mm. kyyneleritystä stimuloiva vaikutus. Lääkityksen tarve on usein elinikäinen, koska parantavaa hoitoa ei ole. Lääkkeiden lisäksi käytetään usein keinokyyneltippoja, jotka helpottavat koiran oloa. Ongelmana on tiheä annostelutarve, koska valmisteiden tehokas vaikutusaika on vain muutamia tunteja.
Jos lääkityksellä ei saada aikaan toivottua vaikutusta, voidaan harkita kirurgista hoitoa. On mahdollista siirtää korvanalussylkirauhasen laskutiehyt kirurgisesti kuivan silmän alaluomen sisäpuolelle sidekalvolle, jolloin sylki pitää huolen silmän kostutuksesta. Operaatio ei ole helppo, ja komplikaatiot ovat mahdollisia. Ongelmia voivat aiheuttaa silmään muodostuvat kalkkisaostumat tai syljen liiallinen erittyminen silmään, jonka seurauksena voi olla ihotulehdus. Kuivasilmäisyyden taustalla esiintyviä rakenteellisia syitä (avo- tai mulkosilmäisyys) voidaan myös korjata kirurgisesti.


title: A Holocaust in Your Head

text: A Holocaust In Your Head on crust punk -yhtye Extreme Noise Terrorin ensimmäinen pitkäsoitto ja yksi tunnetuimmista crust punk -albumeista. Alkuperäinen julkaisu äänitettiin vuonna 1988 ja julkaistiin ainoastaan vinyylinä. 1991 yhtye äänitti albumista uuden version, joka on alkuperäistä raaempi ja nopeampi. Se julkaistiin alun perin Japanissa Toy's Factoryn kautta Cd:nä ja siitä on tehty useita uusintapainoksia, yksi myös vinyylille.


title: Neman

text: Neman () on kaupunki Kaliningradin alueella Venäjällä. Se sijaitsee Niemenin (ven. "Neman") rannalla 130 kilometriä Kaliningradista koilliseen. Kaupunki on Nemanin piirin keskus. Kaupungissa oli 11 798 asukasta ja koko Nemanin piirissä 20 132 henkeä (vuonna 2010).


title: Neman

text: Kaupunki on perustettu vuonna 1288. Vuoteen 1742 saakka se oli pieni kauppapaikka. Elämä vilkastui merkittävästi, kun saksalalaisyritys Valdgaf perusti kaupunkiin sellutehtaan vuonna 1912. Kaupungilla on historiansa aikana ollut useita eri nimiä: Landeshut, Ragneta, Schalauenburg, Ragaine. Vuonna 1939 kaupungin asukasluku oli jo 10 094 ja kaupunki tunnettiin käsityöläisistään ja kauppiaistaan. Vuoteen 1945 saakka se kuului Saksan Itä-Preussiin nimellä Ragnit.


title: Neman

text: Nykyisen nimensä se sai vuonna 1946. Nemanissa toimivat muun muassa sellu- ja paperitehdas, kaasuvoimala, keramiikkatiilitehdas, kaksi sahaa, vaneritehdas, telakka ja kaksi myllyä. Nähtävyyksiin kuuluvat Ragnitin linnan rauniot.


title: Neman

text: Nemanin piirin alueelle, kaupungin kaakkoispuolelle rakennetaan Kaliningradin ydinvoimalaa (sijainti ).


title: EML Admiral Pitka

text: EML Admiral Pitka (runkonumero A230) on Viron merivoimien lippulaiva. Alus on Tanskan lahjoittama "KDM Beskytteren" (F340). Se on sijoitettu miinaviirikköön.


title: EML Admiral Pitka

text: Alus tilattiin Aalborg Vaerftiltä Tanskasta. Sen köli laskettiin 11. joulukuuta 1974 ja alus laskettiin vesille seuraavana vuonna 29. toukokuuta. Tanskan laivastossa alus aloitti palveluksensa 27. helmikuuta 1976.


title: EML Admiral Pitka

text: Tanskan laivasto poisti aluksen palveluksesta 21. marraskuuta 2000 ja se luovutettiin samana päivänä edelleen Virolle, joka liitti sen laivastoonsa nimellä "EML Admiral Pitka".


title: Nesterov

text: Nesterov () on kaupunki Kaliningradin alueella Venäjällä. Se sijaitsee lähellä Liettuan rajaa 140 kilometriä Kaliningradista itään. Kaupunki on Nesterovin piirin keskus. Sen kautta kulkee Kaliningradin ja Vilnan välinen rautatie. Asukkaita on 4 700 henkeä (vuonna 2009).


title: Nesterov

text: Kaupunki on perustettu vuonna 1722. Vuoteen 1945 saakka se kuului Saksan Itä-Preussiin. Vuoteen 1938 nimenä oli Stallupönen ja vuoteen 1946 saakka Ebenrode. Nykyisen nimensä kaupunki on saanut kaupungin lähellä kaatuneen Neuvostoliiton sankarin Stepan Nesterovin mukaan.


title: Krzysztof Oloś

text: Krzysztof Oloś (s. 4. syyskuuta 1979) on puolalainen säveltäjä ja kosketinsoittaja. Hän on toiminut Vesania-yhtyeen kosketinsoittajana vuodesta 2000 sekä vieraillut muun muassa Vaderin levyillä.


title: Krzysztof Oloś

text: Vesania


title: Krzysztof Oloś

text: Hesperos


title: Krzysztof Oloś

text: Vierailut


title: Canberra Knights

text: Canberra Knights on australialainen jääkiekkoseura, joka pelaa Australian pääsarjaa AIHL:ää. Joukkueessa pelaa myös suomalaisia jääkiekkoilijoita.


title: Ari-Pekka Hakala

text: Ari-Pekka Hakala (s. 15. toukokuuta 1985 Urjala) on suomalainen puoliammattilainen jääkiekkoilija, joka on pelannut vuodesta 2007 asti AIHL-seura Canberra Knightsissa.


title: Jonas Frögren

text: Jonas Frögren (s. 28. elokuuta 1980 Ludvika, Ruotsi) on ruotsalainen jääkiekkopuolustaja, joka pelaa kotimaahansa toiseksi korkeimmalla sarjatasolla HockeyAllsvenskan-joukkue Leksands IF:ssä. Hän toimii joukkueen kapteenina. Frögren on puolustava puolustaja, jonka vahvuuksiin kuuluu voima, koko, tasaisuus, nöyryys, liike, joukkuepelaaminen, asenne ja pelikäsitys. Hän tekee useimmiten fiksuja, yksinkertaisia ratkaisuja sekä kiekollisena että kiekottomana, mutta Frögrenin kiekolliset taidot eivät ole kuitenkaan kovin hyvät hyökkäyspäässä.


title: Jonas Frögren

text: Frögren on Ludvika HC:n kasvatti, mutta hän on pelannut lähes koko ammattilaisuransa Färjestads BK:ssa, jonne Frögren siirtyi jo juniorina. Hänet valittiin kaudella 1995–1996 TV-Puckenin parhaaksi puolustajaksi. Calgary Flames varasi Frögrenin kahdeksannella kierroksella 206. pelaajana . Hän voitti J20 SuperElitin mestaruuden keväällä 1999. Frögren pelasi kaudella 1998–1999 myös ensimmäiset Elitserien-ottelunsa, kun hän pelasi 22 runkosarjaottelua ilman tehopisteitä. Frögren pelasi samalla kaudella myös seitsemän EHL-ottelua.


title: Jonas Frögren

text: Kaudeksi 1999–2000 Frögren siirtyi pelaamaan sarjatasoa alemmas Allsvenskaniin ja Bofors IK:n riveihin. Hän palasi sieltä taas kaudeksi 2000–2001 Färjestadiin. Ensimmäinen kokonainen kausi siellä toi Frögrenille 49 ottelussa tehot 3+0=3. Hän voitti keväällä 2001 Elitserien-hopeaa ja seuraavana keväänä 2002 tuli Ruotsin-mestaruus. Yhteensä Frögrenin mitaliputki Färjestadissa kesti kuusi vuotta, kun hopeaa tuli taas vuosina 2003, 2004 ja 2005. Vuonna 2006 hän voitti taas Ruotsin-mestaruuden.


title: Jonas Frögren

text: Frögren teki huhtikuussa 2007 kaksivuotisen jatkosopimuksen Färjestadin kanssa, muttei hän pelannut sopimuksesta toista kauttaan 2008–2009, kun Frögren teki heinäkuussa 2008 kaksivuotisen sopimuksen NHL-joukkue Toronto Maple Leafsin kanssa. Hän pelasi ensimmäisen kautensa runkosarjan kokonaan NHL:ssä, kun Frögren teki 41 ottelussa tehot 1+6=7. Hän teki ensimmäisen ja toistaiseksi ainoan NHL-maalinsa 20. joulukuuta 2008 Pittsburgh Penguinsin Marc-André Fleuryn selän taakse. Toisen kautensa Frögren pelasi kokonaan AHL-joukkue Toronto Marliesissa. Hän teki tehoilla 3+8=11 yhden kauden piste-ennätyksensä ammattilaisena.


title: Jonas Frögren

text: Huhtikuussa 2010 Frögren palasi nelivuotisella sopimuksella Färjestadiin. Hänestä tuli joukkueen varakapteeni ja Frögren voitti keväällä 2011 Ruotsin-mestaruuden. Hän pelasi lopulta kaksi kautta Färjestadissa ja teki sen aikana 76 runkosarjaottelussa vain kaksi pistettä. Kesällä 2012 Frögren teki kaksivuotisen sopimuksen KHL:n Dinamo Minskin kanssa. Lokakuussa hän vaihtoi KHL-seuraa ja siirtyi Atlantiin. Kaudeksi 2013–2014 Frögren palasi kotimaahansa ja siirtyi vuoden mittaisella sopimuksella Skellefteå AIK:n riveihin. Hän voitti siellä kauden päätteeksi jo uransa neljännen Ruotsin-mestaruuden.


title: Jonas Frögren

text: Kaudeksi 2014–2015 Frögren siirtyi kaksivuotisella sopimuksella Leksands IF:ään. Hän nousi joukkueen varakapteeniksi. Leksand putosi kauden päätteeksi Allsvenskaniin. Kaudeksi 2015–2016 Frögren nimettiin joukkueen kapteeniksi.


title: Jonas Frögren

text: Frögren edusti Ruotsia vuoden 2008 MM-kilpailuissa. Hän pelasi myös alle 20-vuotiaiden MM-kilpailuissa 2000 sekä alle 18-vuotiaiden EM-kilpailuissa 1998, josta hän voitti Euroopan-mestaruuden.


title: Ozjorsk (Kaliningradin alue)

text: Ozjorsk () on kaupunki ja piirikeskus Kaliningradin alueella Venäjällä. Se sijaitsee lähellä Puolan rajaa 120 kilometriä Kaliningradista kaakkoon. Kaupungissa asui 4 740 henkeä (vuoden 2010 väestönlaskennan mukaan); koko Ozjorskin piirissä oli 15 316 asukasta.


title: Ozjorsk (Kaliningradin alue)

text: Kaupunki on perustettu vuonna 1724. Vuoteen 1945 saakka se kuului Saksan Itä-Preussiin. Vuoteen 1938 nimenä oli Darkehmen ja vuoteen 1946 saakka Angerapp. Nykyisen nimensä kaupunki sai vuonna 1946.


title: Hermann Kaufmann

text: Hermann Kaufmann (1955 Reuthe, Vorarlberg, Itävalta) on itävaltalainen arkkitehti, joka on palkittu kestävyyteen tähtäävästä suunnittelustaan. Spirit of Nature -puuarkkitehtuuripalkinnon hänelle myöntänyt Puu kulttuurissa ry kiittää myös hänen töidensä viimeisteltyjä yksityiskohtia.


title: Hermann Kaufmann

text: Kaufmann on opiskellut arkkitehtuuria Innsbruckissa ja Wienissä. Hän on vuodesta 2002 työskennellyt arkkitehtuurin professorina Münchenin teknillisessä yliopistossa


title: Hermann Kaufmann

text: Kaufmann arvostelee tähtiarkkitehtikulttuuria, jossa rakennetaan wau-rakennuksia toisella puolella maailmaa. Hänen omia suunnittelutöitään pidetään vaativina, mutta ne ovat kustannuksiltaan edullisia, helppohoitoisia ja arkkitehtuuriltaan kauniita. Hän on itse puuseppien ja -puurakentajien sukua.


title: Patryk Dominik Sztyber

text: Patryk Dominik Sztyber (s. 4. elokuuta 1979) on puolalainen death metal -muusikko ja kitaristi. Hän toimii kitaristina yhtyeessä Behemoth ja on toiminut myös Nomadin jäsenenä.


title: Patryk Dominik Sztyber

text: Behemoth


title: Patryk Dominik Sztyber

text: Nomad


title: Ozjorsk

text: Ozjorsk tarkoittaa seuraavia asioita:


title: Jalkapallon suomenmestaruuskilpailut 1947

text: Jalkapallon Suomen mestaruus 1947 ratkaistiin Palloliiton Mestaruussarjan ja Työväen Urheiluliiton mestaruussarjan kahden parhaan joukkueen välillä. Suomen mestaruuden voitti Helsingin IFK voitettuaan uusinnassa Turun Toverit.


text: "HIFK:n ja TuTo:n päädyttyä tasapisteisiin, pelattiin uusintaottelu Suomen mestaruudesta."


text: "HIFK voitti Suomen mestaruuden."


text: HIFK: Thor Rosenberg, Sakari Jerima, Lars Saxberg, Arvi Arvekari, Tor Bäckström, Walter Svanström, Pehr Holmberg, Åke Forsman, Börje Herrmann, Erik Åberg, Gunnar Jernström.


title: Sanny Lindström

text: Sven Sanny Lindström (s. 24. joulukuuta 1979 Huddinge, Ruotsi) on uransa vuonna 2012 lopettanut ruotsalainen jääkiekkopuolustaja, joka pelasi Elitserien-joukkue Färjestads BK:ssa. Hän toimi joukkueen varakapteenina. Lindström oki puolustava puolustaja, jonka vahvuuksiin kuului fyysisyys ja alivoimapelaaminen.


title: Sanny Lindström

text: Lindström oli Huddinge IK:n kasvatti. Hän pelasi joukkueessa ensimmäiset miesten pelinsä 17-vuotiaana kaudella 1997–1998 Ruotsin I-divisioonassa. Colorado Avalanche varasi Lindströmin neljännellä kierroksella 112. pelaajana . Hän siirtyi varauksensa jälkeen heti seuraavaksi kaudeksi Pohjois-Amerikkaan, mutta Lindström ei kuitenkaan pelannut NHL:ssä asti. Hän edusti siellä kolmena kautena ECHL-joukkue Baton Rouge Kingsfishiä, AHL-joukkue Hershey Bearsia sekä UHL-joukkue Quad City Mallardsia. Enimmäkseen Lindström pelasi AHL:ssä, jossa yhteensä 68 ottelussa syntyivät tehot 1+2=3 sekä 118 jäähyminuuttia.


title: Sanny Lindström

text: Kaudeksi 2002–2003 Lindström palasi kotimaahansa ja siirtyi Timrå IK:n riveihin. Kausi oli hänelle ensimmäinen Elitserienissä ja se toi Lindströmille 39 runkosarjaottelussa tehot 1+1=2 sekä 81 jäähyminuuttia ja yhdeksässä playoff-ottelussa yhden syöttöpisteen. Kahdella seuraavalla kaudella hän toimi joukkueen varakapteenina. Kaudella 2004–2005 Lindström sijoittui 109 minuutillaan Elitserienin jäähypörssissä kymmenenneksi. Kesäkuussa 2005 hän teki vuoden mittaisen jatkosopimuksen Timrån kanssa ja nousi kaudella 2005–2006 joukkueen kapteeniksi. Lindström hoiti virkaa kolme kautta. Hän teki kaudella 2007–2008 Elitserienin yhden kauden piste-ennätyksensä tehoilla 3+10=13.


title: Sanny Lindström

text: Helmikuussa 2008 Lindström teki vuoden mittaisen sopimuksen Sveitsin National League A:ssa pelaavan Rapperswil-Jona Lakersin kanssa kaudeksi 2008–2009. Hän teki siellä 41 runkosarjaottelussa tehot 5+12=17, joilla Lindström oli joukkueen tehokkain puolustaja. Hän keräsi 149 jäähyminuuttia ja sijoittui liigan jäähypörssissä toiseksi Fribourg-Gottéronin Shawn Heinsin jälkeen.


title: Sanny Lindström

text: Huhtikuussa 2009 Lindström teki nelivuotisen sopimuksen Färjestads BK:n kanssa. Hän toimi kaudella 2009–2010 joukkueen kapteenina, mutta kaudella 2010–2011 Lindström jatkoi varakapteenina, kun Färjestadin aiempi kapteeni Rickard Wallin palasi joukkueeseen. Lindström voitti Ruotsin-mestaruuden keväällä 2011.


title: Sanny Lindström

text: Lindströmin ura päättyi aivotärähdykseen CHL-ottelussa Jokereita vastaan vuonna 2012. Hän oli saanut useita aivotärähdyksiä jääkiekko-otteluissa jo aiemminkin.


title: Sanny Lindström

text: Lindström pelasi MM-kilpailuissa vuosina 2005 ja 2010, joista jälkimmäinen turnaus päättyi pronssiin. Hän pelasi myös alle 20-vuotiaiden MM-kilpailuissa vuonna 1999.


title: Markus Järvenpää

text: Markus Järvenpää (s. 1983, Lappeenranta) on suomalainen näyttelijä. Hänet tunnetaan erityisesti lukuisista teatterirooleistaan Turun kaupunginteatterissa, joista tunnetuin lienee Vronskin rooli Andri Žoldakin näytelmässä "Anna Karenina" sekä monologinäytelmä Rikos ja Rangaistus, jonka kanssa Järvenpää esiintyi sekä Tampereen teatterikesässä että vierailevana esityksenä muualla.


title: Markus Järvenpää

text: Järvenpää valmistui teatteritaiteen maisteriksi Teatterikorkeakoulusta vuonna 2009 ja sai heti valmistuttuaan kiinnityksen Turun kaupunginteatteriin. Turun kaupunginteatterin lisäksi hän on näytellyt muun muassa Teatteri Jurkassa ja Ryhmäteatterissa. Järvenpää tuotti 2012 veljensä Mikko Järvenpään kanssa Norppajärvellä (Seal of Saimaa) dokumenttielokuvan saimaannorpasta ja ihmisen luontosuhteesta. Elokuva sai ensi-iltansa Savonlinnan kansainvälisillä luontoelokuvafestivaaleilla.


title: Iijärvi (Inari)

text: Iijärvi (, , ) on Näätämöjoen lähdejärvi Inarin pohjoisosassa. Järvi on noin 21 km pitkä ja 2 km leveä ja kuuluu lähes kokonaan Kaldoaivin erämaa-alueeseen.


title: Iijärvi (Inari)

text: Iijärvessä on alkuperäinen järvitaimenkanta sekä istutettuna rautua ja harmaanieriää. Haukikanta on harva, mutta koostuu suurista yksilöistä. Myös lohia nousee Iijärveen saakka. Siian kääpiömuodot "reeska" ja "rääpys" muodostavat tiheitä kantoja.


title: Iijärvi (Inari)

text: Iijärvestä lähtee vaikea "Näätämöjoen melontareitti" (92 km) Norjan puolelle Barentsinmereen. Reitti on erämainen ja koskia on runsaasti.


title: David Cal

text: David Cal Figueroa (s. 10. lokakuuta 1982 Cangas do Morrazo) on espanjalainen meloja ja olympiavoittaja. Hän edustaa seuratasolla Club de Mar Ría de Aldán -seuraa. Cal on voittanut urallaan viisi mitalia olympialaisista ja viisi mitalia MM-kisoista.


title: Jani Ruscica

text: Jani Ruscica (s. 1978) on sisilialais-suomalainen mediataiteilija. Hän on opiskellut Chelsea College of Art and Designissa Lontoossa ja Kuvataideakatemiassa.


title: Jani Ruscica

text: Ruscican isä on sisilialainen, äiti suomalainen. Italiassa viettämänsä varhaislapsuuden jälkeen hän muutti kymmenvuotiaana Savonlinnaan, jossa kävi myöhemmin taidelukion. Lukion jälkeen hän siirtyi opiskelemaan Lontooseen ja sittemmin Kuvataideakatemiaan, joissa hän opiskeli kuvanveistoa ja liikkuvaa kuvaa.


title: Jani Ruscica

text: Ruscican teoksia on esitetty kansainvälisillä filmifestivaaleilla ja myös New Yorkin Modernin taiteen museossa, Lontoon Tate Modernissa ja Pariisin Pompidou-keskuksessa.


title: Jani Ruscica

text: Teoksista "Evoluutioita" käsittelee maailmankaikkeuden syntyä nuorten näkökulmasta, "Lopun alkuja" -teoksessa tavalliset ihmiset kertovat tulevasta elämästään, ja "Traveloguessa" pohditaan paikan kuvan luomista matkakertomuksen kautta. "Travelogue" on valmistunut yhteistyössä kanssa.


title: Jani Ruscica

text: Ruscica sai Audiovisuaalisen kulttuurin edistämiskeskuksen Avek-palkinnon vuonna 2010. Palkintoraati sanoo Ruscicasta, että hän on "verraten lyhyessä ajassa onnistunut rakentamaan audiovisuaalisten teosten kokonaisuuden, jossa merkitykselliset ja monitasoiset tarinat avautuvat niin elokuvailmaisun kuin installaatiotaiteenkin keinoin". Lähellä elokuvaa olevia teoksia on esitetty gallerioissa ja museoissa.


title: Christian Berglund

text: Christian Jonas Berglund (s. 12. maaliskuuta 1980 Uppsala, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä 86 runkosarja- ja kolme-ottelua tehopistein 11+16=27 ja keräten 44 jäähyminuuttia. Berglund pelasi suurimman osan urastaan kuitenkin kotimaassaan, jossa hän edusti pääsarjatasolla ainoastaan Färjestads BK:ta. Berglund voitti joukkueessa Ruotsin-mestaruuden vuonna 2011. Berglund pelasi urallaan myös viisi kautta Sveitsissä. Hänet tunnettiin varsin aggressiivisestakin pelityylistään, mistä kertoo mm. Elitserienin jäähypörssin voitto kaudella 2000–2001.


title: Christian Berglund

text: Berglundin kasvattajaseura on Karlskoga HC, jossa hän pelasi ensimmäiset miesten pelinsä vain 14-vuotiaana Ruotsin tuolloin neljänneksi korkeimmalla sarjatasolla III-divisioonassa kaudella 1994–1995. Kaudeksi 1995–1996 Berglund siirtyi sarjatasoa ylemmäs II-divisioonan Kristinehamns HT:hen. Seuraavaksi kaudeksi hän siirtyi Färjestads BK:hon, jossa hän teki kaudella 1997–1998 Elitserien-debyyttinsä ja esiintyi yhdessä ottelussa.


title: Christian Berglund

text: New Jersey Devils varasi Berglundin toisella kierroksella 37. pelaajana . Varsinainen tulokaskausi 1998–1999 Elitserienissä toi hänelle 37 ottelussa tehot 2+4=6. Berglund pelasi kauden aikana myös Färjestadin J20-joukkueessa, joka voitti keväällä 1999 J20 SuperElitin mestaruuden. Hän teki läpimurtonsa kaudella 2000–2001, jolloin Berglund teki 49 ottelussa tehot 17+20=37. Hän oli Färjestadin kolmanneksi paras pistemies ja voitti keväällä 2001 Elitserien-hopeaa, mutta samalla kaudella Berglund voitti myös liigan jäähypörssin 142 minuutillaan.


title: Christian Berglund

text: Kesäkuussa 2001 Berglund teki kolmivuotisen tulokassopimuksen New Jersey Devilsin kanssa ja siirtyi joukkueen organisaatioon kaudeksi 2001–2002. Ensimmäisellä kaudellaan hän pelasi NHL:ssä 15 runkosarja- ja kolme playoff-ottelua tehopistein 2+7=9. Berglund pelasi suurimman osan kaudestaan farmijoukkue Albany River Ratsissa, AHL:ssä ja hän teki siellä 60 ottelussa tehot 21+26=47. Berglund oli joukkueen toiseksi paras pistemies Steve Guollan jälkeen. Kaudella 2002–2003 hän pelasi 38 ottelua NHL:n puolella ja teki niissä tehot 4+5=9. Kauden 2003–2004 Berglund pelasi kokonaan NHL:ssä ja teki yhteensä 33 ottelussa tehot 5+4=9. Maaliskuussa 2004 hänet kaupattiin Viktor Utševatovin kanssa Florida Panthersiin vaihdossa Viktor Kozloviin. Syyskuussa 2004 Berglund teki vuoden mittaisen jatkosopimuksen Panthersin kanssa, muttei hän pelannut kaudella 2004–2005 NHL:ssä vuoksi, vaan Berglund palasi sen ajaksi Färjestadiin, jossa hän voitti keväällä 2005 Elitserien-hopeaa.


title: Christian Berglund

text: Elokuussa 2005 Berglund teki vuoden mittaisen sopimuksen Sveitsin Nationalliga A:n Rapperswil-Jona Lakersin kanssa. Hän oli kaudella 2005–2006 tehoilla 24+20=44 joukkueen paras pistemies. Berglund jakoi koko liigan maalipörssin kolmannen sijan kolmen muun pelaajan kanssa ja sijoittui pistepörssissä kymmenenneksi. Hän sijoittui myös NLA:n jäähypörssissä viidenneksi 124 minuutillaan. Toukokuussa 2006 Berglund teki kaksivuotisen sopimuksen samassa liigassa pelanneen SC Bernin kanssa. Hän teki siellä molempina sopimuskausinaan yli 40 tehopistettä. Maaliskuussa 2008 Berglund palasi Rapperswiliin kaksivuotisella sopimuksella. Kaudella 2008–2009 hän teki tehoilla 22+25=47 yhden kauden piste-ennätyksensä NLA:ssa. Kaudella 2009–2010 Berglund kuului Rapperswilin kapteenistoon ja oli joukkueen paras maalintekijä 23 osumallaan, joilla hän sijoittui NLA:n maalipörssissä kahdeksanneksi.


title: Christian Berglund

text: Huhtikuussa 2010 Berglund palasi Färjestadiin ja teki nelivuotisen sopimuksen joukkueen kanssa. Hän oli kaudella 2010–2011 Färjestadin paras maalintekijä 17 osumallaan. Berglund jakoi maalipörssin yhdeksännen sijan viiden muun pelaajan kanssa. Hän kauden päätteeksi Ruotsin-mestaruuden. Kaudella 2011–2012 Berglund oli Färjestadin paras maalintekijä ja toiseksi paras pistemies Mikael Johanssonin jälkeen tehoilla 16+11=27. Kaudella 2012–2013 hän sijoittui 103 minuutillaan Elitserienin jäähypörssissä toiseksi HV71:n Per Ledinin jälkeen. Kaudella 2013–2014 Berglund voitti SHL:n (ent. Elitserien) pudotuspelien jäähypörssin 57 minuutillaan ja voitti kauden päätteeksi Ruotsin-mestaruuden.


title: Christian Berglund

text: Kaudeksi 2014–2015 Berglund palasi kotikonnuilleen ja siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskanin BIK Karlskogaan. Joukkueessa pelasi samaan aikaan myös hänen pikkuveljensä Carl. Kaudella 2015–2016 Christian Berglund nousi BIK:n varakapteeniksi. Hän kärsi joukkueessa vietettyjen kausiensa aikana myös jalkavaivoista. Berglund lopetti pelaajauransa kesken SHL:n nousukarsintojen maaliskuussa 2016, kun hän koki liikkeensä turhan hitaaksi palattuaan kaukaloon leikkauksen jälkeen.


title: Christian Berglund

text: Berglund on pelannut Ruotsin A-maajoukkueessa yhteensä 52 ottelua tehoin 15+14=29. Hän pelasi vuosina 1999 ja 2000 alle 20-vuotiaiden MM-kilpailuissa. Vuonna 1998 Berglund pelasi alle 18-vuotiaiden EM-kilpailuissa voittaen kultaa.


title: Christian Berglund

text: Berglundin isoveli Daniel ja pikkuveli Carl ovat myös pelanneet jääkiekkoa. Heistä Carl pelaa nykyään HockeyAllsvenskania BIK Karlskogassa. Veljesten serkku Fredrik Eriksson pelaa puolustajana Saksan DEL-liigan Kölner Haiessa.


title: Päijänne (Kivijärvi)

text: Päijänne on kapea, vajaat 400 metriä pitkä järvi Kivijärvellä. Se laskee Mustalaispuroa luoteeseen Naarajärveen.


title: Swindle

text: Swindle on kuvitteellinen robotti "Transformers"-universumissa.


title: Swindle

text: Swindle on yksi Combaticoneista, jotka Starscream rakensi toisen maailmansodan aikaisista ajoneuvoista. Swindle muuntautui sarjassa jeepiksi.


title: Swindle

text: "ssa" Swindle oli punainen formula-autoksi muuntautuva Mini-Con, jotka esiintyi ensi kertaa jaksossa ""Viidakko"". Starscream teki hänestä apurinsa.


title: Swindle

text: "issa" Swindle oli Decepticoneihin kuuluva asekauppias. Hän on erittäin humoristinen muihin Deceptioneihin verrattuna. Swindle esiintyi ensi kerran jaksossa ""Pahisten syndikaatti"", jossa hän yritti rakentaa laitetta, joka pysäyttäisi kaikki koneet, joihin sen luomat hidastussäteet osuvat. Laite toimi Slo-Mo -nimisen ihmisrikollisen keksimällä kellolla, jonka viisarit oli tehty Ikikipinän siruista. Jakson lopussa Swindle itse altistui säteille ja jäi jumiin ajoneuvomuotoonsa.


title: Swindle

text: Swindle muuntautuu futuristiseksi Hummeriksi.


title: Uposkasvi

text: Uposkasveilla tarkoitetaan kasveja, jotka kasvavat osittain tai kokonaan veden alla. Tummissa tai sameissa vesissä uposkasveja ei ole kovin syvällä, koska ne eivät saa siellä tarpeeksi valoa. Niille on tyypillistä, että lehdet ovat hyvin ohuet ja kasvilla on sitkeä varsi. Muutamat lajit, kuten lahnanruohot, kasvavat matalina pohjassa. Hiilidioksidin otto on vaikeampaa vedestä kuin ilmasta. Tämän takia uposkasvien lehdet ovat hyvin ohuet, jolloin kaasujen otto helpottuu. Kasvit tuottavat happea, jota poistuu lehdistä järven muiden kasvien käyttöön. Tavallisimpia uposkasveja ovat ahvenvita ja aivan vedenpinnan alapuolella kelluva vesiherne.


title: Melonta kesäolympialaisissa 1924

text: Melonta järjestettiin vuoden 1924 kesäolympialaisissa näytöslajina Pariisissa, Ranskassa. Tämä oli ensimmäinen kerta kun melonta oli mukana olympialaisten ohjelmassa. Ranskan olympiakomitea, joka järjesti vuoden 1924 kesäolympialaiset, ehdotti Kanadan olympiakomitealle, että melonta järjestettäisiin näytöslajina kyseisissä olympialaisissa. Kisoissa vastakkain kilpailivat Canadian Canoe Associationin ja Washington Canoe Clubin jäseniä. Tapahtumia oli kuusi.


title: Melonta kesäolympialaisissa 1924

text: Kanadalaisyksikkö


title: Melonta kesäolympialaisissa 1924

text: Kajakkiyksikkö


title: Melonta kesäolympialaisissa 1924

text: Kanadalaiskaksikko


title: Melonta kesäolympialaisissa 1924

text: Kajakkikaksikko


title: Melonta kesäolympialaisissa 1924

text: Kanadalaisnelonen


title: Melonta kesäolympialaisissa 1924

text: Kajakkinelonen


title: Stephen C. Meyer

text: Stephen C. Meyer (s. 1958) on yhdysvaltalainen tiedemies ja älykkään suunnittelun kannattaja. Hän väitteli tohtoriksi Cambridgen yliopistossa tieteenfilosofiasta. Meyer toimi aiemmin geofyysikkona ja yliopisto-opettajana, mutta johtaa nyt Tieteen ja kulttuurin keskusta Discovery Instituutissa Seattlessa, Yhdysvalloissa.


title: Stephen C. Meyer

text: Vuonna 2004 Meyer herätti kiistelyä mediassa ja tiedeyhteisössä, kun eräs Smithsonian-instituutin yhteydessä oleva biologian alan aikakausjulkaisu julkaisi Meyerin älykästä suunnittelua puolustavan vertaisarvioidun artikkelin. Meyer on esiintynyt useissa kansallisissa TV- ja radio-ohjelmissa sekä kahdessa New York Times -lehden kansikuva-artikkelissa ja saanut huomioita muissa tunnetuissa medioissa.


title: Sarvikuonokas

text: Sarvikuonokas ("Oryctes nasicornis") on näyttävä ja suurikokoinen kovakuoriaislaji. Se kuuluu Euroopan kookkaimpiin kovakuoriaisiin.


title: Sarvikuonokas

text: Sarvikuonokas on varsin helposti tunnistettava kovakuoriainen. Sekä koiras että naaras ovat kiiltäviä, tumman kastanjanruskeita. Selkäpuoli on voimakkaan kupera ja keskiruumiin kilpi nousee molemmilla sukupuolilla pään tasolta jyrkästi selän korkeudelle. Koiraan päälaelta kasvaa näyttävä, ylöspäin suuntautunut sarvi. Naaraan päälaella on vaatimaton kohouma. Selkäpanssarien alapuolella kyljissä kasvaa pitkää punaruskeaa karvaa. Aikuinen kuoriainen on noin 30–50 mm pitkä.


title: Sarvikuonokas

text: Toukat ovat paksuja, läpikuultavan vaaleita ja c-kirjaimen muotoon vääntyneitä ja niiden sivuilla on rivi punaruskeita hengitysaukkoja. Täysikasvuinen toukka voi olla miltei kymmenen senttimetrin pituinen. Pää ja rintajalat ovat oranssinruskeat.


title: Sarvikuonokas

text: Sarvikuonokasta tavataan Länsi-Euroopasta Etelä-Aasiaan ulottuvalla alueella. Suomessa lajia tavataan nykyisin etelärannikolta ainakin Pohjois-Pohjanmaalla saakka.


title: Sarvikuonokas

text: Aikuiset sarvikuonokkaat ovat yöaktiivisia ja viettävät päivän piilossa saalistajien katseilta. Vasta illan hämärryttyä kuoriaiset lähtevät liikkeelle. Sarvikuonokas lentää helposti valolle ja kuoriaisia voi tavata etenkin tuulettomina kesäöinä koko yön ajan kirkkaiden valojen luota.


title: Sarvikuonokas

text: Sarvikuonokkaan kookkaita toukkia löytyy luonnossa lahopuusta ja kannoista, mutta ihmisen seurassa ne viihtyvät erityisesti komposteissa sekä maatuvissa lantakasoissa. Toukan kehitys munasta kuoriaiseksi kestää kolmesta viiteen vuotta.


title: Salainen asiamies

text: Salainen asiamies () on Alfred Hitchcockin ohjaama brittiläinen jännityselokuva vuodelta 1936. Se oli Hitchcockin toinen vakoiluaiheeseen perustuva elokuva. Sitä oli edeltänyt "39 askelta" (1935) ja sitä seurasi niin ikään vakoiluaiheinen "Sabotaasi" vielä samana vuonna.


title: Salainen asiamies

text:
Richard Ashenden on kirjailija, josta on tehty salainen agentti. Brittihallitus lähettää hänet Sveitsiin tapaamaan saksalaisen vakoilijan. Elsa Carrington, myös agentti, esiintyy hänen vaimonaan. Sveitsissä he lyöttäytyvät yhteen ammattitappaja Kenraalin kanssa. Richard ja Kenraali alkavat epäillä Cayporia ja tappavat hänet Alpeilla. Caypor osoittautuu kuitenkin syyttömäksi. Oikeaksi vakoilijaksi paljastuu yhdysvaltalainen Robert Marvin, joka juuri lähtenyt Elsan kanssa junalla Kreikkaa kohti. Ashendenin ja Kenraalin on varoitettava häntä. He pääsevät junaan, joka suistuu radalta ilmahyökkäyksessä. Oikea vakoilija kuolee onnettomuudessa.
Alfred Hitchcockilla ei ole cameoroolia "Salaisessa asiamiehessä".


title: Salainen asiamies

text: "Salainen asiamies" perustuu Daily Telegraphin elokuvakriitikon Campbell Dixonin näytelmään, joka puolestaan perustui W. Somerset Maughamin novelliin "The Hairless Mexican" (suomeksi teoksessa "Salainen asiamies" 1958). Tuottaja Michael Balconin mielestä olisi hyvä idea ostaa näytelmän oikeudet ja antaa Dixonin tehdä ensimmäinen käsikirjoitusluonnos. Näin pidettäisiin myös yllä hyviä suhteita lehdistöön. Apulaistuottaja Ivor Montagu oli jyrkästi tätä vastaan, sillä hänellä oli vielä tuoreessa muistissa, kuinka tällainen studiopolitiikka esti Sergei Eisensteinin Hollywood-uran. Hitchcock sai Montagun kuitenkin ylipuhuttua, sillä Hitchcockilla ei ollut aikomustakaan käyttää Dixonin käsikirjoitusluonnosta.


title: Salainen asiamies

text: Kun Hitchcock ja Bennett alkoivat työstää käsikirjoitusta, he käyttivät Dixonin näytelmän lisäksi Maughamin alkuperäistä novellia ja lisäksi toista Maughamin novellia "The Traitor". Kaikissa niissä seikkailee salainen agentti Ashenden. Juoni perustui pääasiassa Maughamin novelleihin, Dixonin näytelmästä he ottivat rakkaustarinan. Koska tapahtumat sijoittuvat Sveitsiin, siinä oli Hitchcockin mielestä oltava mukana Alpit ja suklaatehdas, josta tuli vakoilijoiden päämaja.


title: Salainen asiamies

text: Hitchcockin edellinen elokuva "39 askelta" oli menestynyt hyvin Yhdysvalloissa ja siksi hän valitsi "Salaisen asiamiehen" kahteen pääosaan yhdysvaltalaisten tuntemat näyttelijät Madeleine Carrollin ja Robert Youngin. Carroll oli näytellyt myös "39 askeleessa" ja Young, joka tavallisesti näytteli rakkaus- tai komediaelokuvissa, sai tässä elokuvassa roiston roolin. Peter Lorre, joka oli näytellyt Hitchcockin "Miehessä joka tiesi liikaa", sai näytellä epäilyttävää meksikolaista kenraalia.


title: Salainen asiamies

text: Ashendenia näyttelemään Hitchcock halusi teatterinäyttelijä John Gielgudin, joka ei ollut kiinnostunut elokuvista. Hitchcock sai houkuteltua Gielgudin, että elokuva oli kuin nykyaikaan sijoitettu Hamlet-tarina, jossa päähenkilö on epätietoinen siitä, pitäisikö hänen tehdä velvollisuutensa vai ei. Kun Gielgud sitten viimein sai luettavakseen valmiin käsikirjoituksen, hän sai pettymykseen todeta, ettei Hamlet-teemaa ollut hyödynnetty siinä juuri lainkaan.


title: Salainen asiamies

text: Kuvaukset eivät sujuneet hyvin John Gielgudin kannalta. Hänestä hänen roolihahmonsa oli latistettu jokseenkin mitäänsanomattomaksi. Lisäksi hän aristi Madeleine Carrollia, jota Hitchcock näytti lähes palvovan kuvauksissa. Gielgud ei myöskään ollut mielissään siitä, kuinka Peter Lorre näytti varastavan kaikki kohtaukset häneltä – puhumattakaan siitä, että Lorrella oli tapana kadota lyhyiksi ajoiksi lavasteisiin ottamaan morfiinipiikkiä.


title: Salainen asiamies

text: Hitchcock oli varsin tyytyväinen valmiiseen elokuvaan – varsinkin kun hän ei ollut itse saanut valita materiaaliaan. Ensimmäinen ennakkoesitys studiolla epäonnistui, sillä Hitchcock ja Montagu olivat lisänneet junaonnettomuuskohtaukseen värillisen kohtauksen, joka näytti aivan siltä kuin filmi projektorissa olisi syttynyt tuleen. Niin kuin katsojat luulivatkin, vaikka elokuva jatkuikin sen jälkeen normaalisti. Johtoporras vaati otoksen poistamista, sillä he pelkäsivät sen aiheuttavan paniikkia elokuvateattereissa. Hitchcock suostui tähän, sillä vaikka hän olikin pitänyt ideaa hyvänä, hänestä se vaikutti nyt väkinäiseltä ja häiritsevältä.


title: Salainen asiamies

text: "Salainen asiamies" sai Britannian ensi-iltansa toukokuussa 1936. Se sai vaihtelevan vastaanoton niin kriitikoiden kuin katsojienkin taholta. Hitchcock itse oli silloin sitä mieltä, että syynä huonoon menestykseen lienee ollut aiheenvalinta: katsojat haluavat sankarin, johon he voivat samaistua ja joka tavoittelee jotain ja myös saakin sen lopussa. Tämä oli kuitenkin puuttunut "Salaisesta asiamiehestä".


title: Salainen asiamies

text: Herald Tribunen kriitikko kiitteli ennen kaikkea näyttelijöitä. Hänen mielestään Carroll oli vakuuttava ja humaani roolissaan ja Youngista löytyi yllättävää voimaa ja viekkautta. Kaikkein eniten kriitikko oli vaikuttunut Peter Lorren suorituksesta meksikolaisena ”kenraalina”. Kriitikon mielestä Hitchcockin olisi pitänyt poistaa häiritsevät romanttiset kohtaukset ja antaa enemmän tilaa Lorrelle.


title: Salainen asiamies

text: Vaikka "Salainen asiamies" ei ollutkaan sellainen menestys kuin "39 askelta", se tuotti kuitenkin voittoa.


title: Salainen asiamies

text: Hitchcock oli leikitellyt sillä idealla, että roistojen ei pitäisi aina näyttää roistoilta. Hän halusi roiston charmantti, kohtelias ja luotettavanoloinen. "Salaisessa asiamiehessä" hän testasi tämän antamalla roiston roolin Robert Youngille ja kuvaamalla hänet charmikkaammaksi, hauskemmaksi ja komeammaksi kuin sankarin. Yleisö oli haltioissaan ja tätä teemaa Hitchcock muuntelikin koko uransa ajan aina "Frenzyyn" (1972) asti.


title: Salainen asiamies

text: Madeleine Carrollia voidaan pitää ensimmäisenä todellisena hitchcockilaisena naissankarina. Carroll oli elegentti, viileä ja blondi. Hitchcockin asenne Carrolliin vaihteli jumaloinnista sadismiin – käyttäytymismalli, jota Hitchcock tulisi tulevaisuudessa noudattamaan useimpien naistähtiensä kanssa.


title: Salainen asiamies

text: Hitchcock oli elokuvia tehdessään tunnetusti hyvin epäpoliittinen, koska politiikka tavallisesti vain sotki jännityselokuvan rakennetta. "Salainen asiamies" oli jo kuitenkin kolmas peräkkäinen elokuva (muina "Mies joka tiesi liikaa" ja "39 askelta"), jossa elokuvan konnat ovat ilmiselvästi tunnistettavissa saksalaisiksi, vaikka heitä näissä elokuvissa ei suoraan nimitetäkään saksalaisiksi.


title: Melonta kesäolympialaisissa 1948

text: Vuoden 1948 kesäolympialaisten melonta järjestettiin 11.–12. elokuuta 1948 Lontoossa Yhdistyneessä kuningaskunnassa. Tämä oli toinen kerta, kun laji oli mukana olympialaisten ohjelmassa virallisena lajina. Mukana oli 110 osanottajaa 16 eri maasta. Tapahtumia oli yhdeksän.


title: Barbara Stanwyckin filmografia

text: Barbara Stanwyck (1907–1990) näytteli yhteensä 64 vuotta (1922–1986) kestäneen uransa aikana yli 100 elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja teatteriesiintymisensä. Lisäksi artikkelissa ovat Stanwyckin palkinnot ja palkintoehdokkuudet.


title: Anders Bastiansen

text: Anders Harald Christoffer Bastiansen (s. 31. lokakuuta 1980 Oslo, Norja) on norjalainen jääkiekkoilija, joka pelaa GET-ligaenin Frisk Askerissa. Hän toimii joukkueen varakapteenina. Bastiansen on pelipaikaltaan keskushyökkääjä.


title: Anders Bastiansen

text: Elite Prospects -sivuston Ulf Anderssonin mukaan Bastiansen on iso ja vahva sentteri, joka pelaa monipuolista ja yksinkertaista, mutta myös suhteellisen tehokasta peliä. Hän on myös hyvä puolustamaan ja on käyttökelpoinen alivoimapelaaja. Hyökkäyspäässä Bastiansen on vastustajille vaikea haastettava fyysisissä väännöissä. Anderssonin mukaan hän ei ole kuitenkaan kovin sulava luistelemaan.


title: Anders Bastiansen

text: Bastiansen on Frisk Askerin kasvatti. Hän pelasi seurassa ensimmäiset miesten pelinsä jo 16-vuotiaana kaudella 1996–1997, jolloin Bastiansen sai tililleen kaksi ottelua. Hän viihtyi kasvattajaseurassaan vielä seitsemän seuraavaa kautta kevääseen 2004 saakka. Bastiansen voitti vuonna 2002 Norjan-mestaruuden.


title: Anders Bastiansen

text: Kaudeksi 2004–2005 Bastiansen siirtyi Ruotsin toiseksi korkeimmalle sarjatasolle HockeyAllsvenskaniin ja IFK Arboga IK:n riveihin. Hän teki kauden aikana hyvät tehot 20+29=49, joilla Bastiansen jakoi sarjan pistepörssin voiton Skellefteå AIK:n Andreas Paulssonin kanssa. Hän jatkoi pelaamistaan Allsvenskanissa myös kaudella 2005–2006 aloittaessaan kauden Almtuna IS:ssä, mutta Bastiansen siirtyi 13 pelaamansa ottelun jälkeen sarjatasoa ylemmäs Elitserieniin ja Mora IK:hon. Hän oli kaudella 2006–2007 tehoilla 7+24=31 joukkueen kolmanneksi paras pistemies Håkan Boggin kanssa ja edusti Moraa kauden aikana myös Spengler Cupissa. Kaudella 2007–2008 Bastiansen teki tehot 7+23=30, joilla hän voitti joukkueen sisäisen piste- ja syöttöpörssin. Mora putosi keväällä 2008 Allsvenskaniin, mutta Bastiansen siirtyi kaudeksi 2008–2009 jatkamaan Elitserien-uraansa Färjestad BK:hon.


title: Anders Bastiansen

text: Bastiansen teki kaudella 2008–2009 yhden kauden piste-ennätyksensä Elitserienissä tehoilla 10+22=32. Hän voitti keväällä 2009 Ruotsin-mestaruuden. Marraskuussa 2009 Bastiansen teki seuraavat neljä kautta (kevääseen 2014 asti) kattavan jatkosopimuksen. Kaudella 2009–2010 hän nousi Färjestadin varakapteeniksi. Bastiansen jakoi Elitserienin alivoimamaalipörssin voiton neljän muun pelaajan kanssa tehtyään kaksi osumaa. Kevään 2010 pudotuspeleissä hän oli kahdeksalla syöttöpisteellään Färjestadin paras syöttäjä Per Åslundin kanssa. Kaudella 2010–2011, kevään 2011 pudotuspeleissä Bastiansen oli joukkueen paras maalintekijä kuudella osumallaan. Hän voitti kauden päätteeksi Ruotsin-mestaruuden ja palkittiin pudotuspelien parhaana pelaajana. Bastiansen palkittiin myös Norjan vuoden jääkiekkoilijana. Kauden 2013–2014 päätteeksi hän voitti SHL-hopeaa.


title: Anders Bastiansen

text: Kaudeksi 2014–2015 Bastiansen siirtyi vuoden mittaisella sopimuksella Itävallan Erste Bank Eishockey Ligan Graz 99ersiin. Hän nousi joukkueen kapteeniksi ja oli 15 osumallaan 99ersin kolmanneksi paras maalintekijä. Kaudeksi 2015–2016 Bastiansen palasi kolmivuotisella sopimuksella kasvattajaseuraansa Frisk Askeriin. Hän nousi joukkueen varakapteeniksi. Bastiansen voitti tehoilla 11+33=44 Frisk Askerin sisäisen syöttöpörssin ja jakoi sisäisen pistepörssin voiton Thomas Valkvæ Olsenin kanssa. Hän voitti myös joukkueen sisäisen tehotilaston lukemalla +12. Kevään 2016 pudotuspeleissä Bastiansen voitti Frisk Askerin sisäisen piste-, maali- ja syöttöpörssin tehoilla 3+5=8.


title: Anders Bastiansen

text: Bastiansen oli kaudella 2016–2017 Frisk Askerin toiseksi paras pistemies Vinny Saponarin jälkeen tehoilla 17+27=44. Hän voitti kauden päätteeksi GET-ligaenin hopeaa.


title: Anders Bastiansen

text: Bastiansen edusti Norjaa Vancouverin olympiakisoissa 2010 ja Sotšin olympiakisoissa 2014 sekä Torinon, Vancouverin ja Pyeongchangin olympiakisojen karsinnoissa. Hän pelasi myös MM-kilpailuissa vuosina 2006, 2007, 2008, 2009, 2010, 2011, 2012, 2013, 2014, 2015, 2016 ja 2017. Vuoden 2007 turnauksessa Bastiansen oli neljällä osumallaan Norjan paras maalintekijä ja vuoden 2008 turnauksessa tehoilla 1+5=6 joukkueen paras pistemies. Bastiansen kuului Norjan kapteenistoon vuosina 2010–2016; vuoden 2014 turnauksessa hän toimi joukkueensa kapteenina. Bastiansen palkittiin Norjan yhtenä kolmesta parhaasta pelaajasta vuosina 2012 ja 2013. Hän pelasi myös I-divisioonan MM-kilpailuissa vuonna 2005, jolloin Bastiansen voitti A-lohkon kultaa. Hän oli tehoilla 5+5=10 turnauksen pistepörssin toinen edellään vain joukkuetoveri Morten Ask. Bastiansen voitti myös tehotilaston lukemalla +12.


title: Anders Bastiansen

text: Vuosina 1999 ja 2000 Bastiansen pelasi alle 20-vuotiaiden B-sarjan MM-kilpailuissa sekä vuonna 1998 alle 18-vuotiaiden EM-kilpailuissa ja 1997 B-sarjan EM-kilpailuissa.


title: Dibitassut

text: Dibitassut "(The Dibidogs) "on alkujaan lasten kehittämä TV-sarja, joka on suomalais-kiinalaista yhteistyötä. Sarjaa ideoidaan lasten luovuuspajoissa, joihin kutsutaan osanottajia ympäri maailmaa.


title: Dibitassut

text: Dibitassuja on esitetty vuodesta 2010 alkaen. Suomessa sarjaa on esitetty MTV3:n ja MTV3 Juniorilla. Maailmanlaajuisesti The Dibidogseilla on yli 50 miljoonaa katsojaa 28:ssa eri maassa. Sarja on menestynyt etenkin Aasiassa, missä sitä on esitetty 50 kanavalla.


title: Dibitassut

text: Dibitassut asuvat värikkäällä Bonecity-planeetalla. He matkustavat hauskoilla avaruusaluksilla ja lapsikoirat käyvät koulua kuninkaallisen palatsin vieressä. Dibitassujen planeetta on futuristinen koiraparatiisi. Kaikki kaupungissa on koiramaista: jopa rakennukset ja kännykät muistuttavat luuta.


title: Dibitassut

text: Toisinaan Dibitassut saavat vieraita naapuriplaneetoilta.


title: Dibitassut

text: Dibitassujen takana on luovuuskouluttaja Jim Solatie ja hänen perheensä.


title: Dibitassut

text: Automatkalla Grand Canyonissa kesällä 2005 Solatien perheen lapset piirsivät aikansa kuluksi hassuja koirahahmoja, ja keksivät niille tarinaa. Koirat saivat nimen Dibidogs. Suomessa nimi kääntyi myöhemmin Dibitassuiksi.


title: Dibitassut

text: Vuotta myöhemmin Solatie kertoo lukeneensa lehdestä, että Kiinan televisiokanavat eivät saisi enää lähettää ulkomaisia piirrettyjä lastenohjelmia parhaaseen katseluaikaan. Maan hallitus halusi tukea kiinalaista animaatiotuotantoa ja perinteisiä arvoja. Solatie alkoi pohtia ajatusta, voisiko Dibitassu-hahmoista syntyä kiinalainen animaatiosarja.


title: Dibitassut

text: Solatie neuvotteli kymmenien kiinalaisten animaatiostudioiden kanssa, kunnes kantonilainen Blue Arc ryhtyi yhteistyökumppaniksi. Heitä kiinnosti sarjalle kaavailtu uudenlainen tekotapa, eli juonen ja hahmojen kehittyminen lasten ideoimina. Tuotantoyhtiö järjesti kiinalaislapsille luovuuspajan, ja muun muassa Dibidogsien kotipaikka Bonecity sai alkunsa silloin erään pojan piirustuksista.Vuonna 2010 sarjan tuottanut Futurecode Oy ja Dibitassut pääsivät Ranskan Cannesissa järjestetyssä maailman suurimmassa TV- ja viihdealan myyntitapahtumassa MIPissä finaaliin kahdessa sarjassa: MipJunior Kid's Jury sekä MipCOM Global Licencing.


title: Dibitassut

text: Seuraavana vuonna 2011 tuli voitto MipTV CC Ventures -sarjassa. Palkinto on pääomasijoittajaraadin valinta vuoden innovatiivisimmaksi hankkeeksi.


title: Dibitassut

text: Vuonna 2014 Dibitassut voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).


title: Dibitassut

text: Dibitales on iPad-sovellus, jolla myös pienet lapset voivat tehdä omia 3D-elokuvia.


title: Dibitassut

text: Augmented Reality (AR) eli lisätyn todellisuuden teknologiaa on hyödynnetty Dibitassujen oheistuotteissa, kuten kirjoissa ja vaatteissa, vuodesta 2010 alkaen. Teknologian Dibitassutuotteisiin on toteuttanut VTT.


title: Dibitassut

text: Dibicode on Futurecoden ja Mikrolinna Oy:n yhteistyössä kehittämä selaimessa toimiva ohjelmisto, joka johdattaa oppilasta koodauksen saloihin. Ohjelma on suunnattu 5-8 vuotialle. Dibicode toimii Mikrolinnan Netti-Mopin osana.


title: Kuolemanpartio

text: Kuolemanpartio on puolisotilaallinen joukko, joka suorittaa hallituksen hiljaisesti hyväksymiä salaisia väkivallantekoja kuten murhia, kidutuksia, katoamisia ja teloituksia ilman oikeudenkäyntiä.


title: Kuolemanpartio

text: Kuolemanpartiot on usein liitetty toisen maailmansodan jälkeiseen aikaan Etelä-Amerikassa, mutta niitä on esiintynyt myös Afrikassa, Aasiassa ja jopa teollistuneen ajan Euroopassa (Bosniassa ja Saksassa Weimarin tasavallan aikana).


title: Kuolemanpartio

text: 1990-luvun kuolemanpartioista on annettu tuomioita mm. Kolumbiassa.


title: Kuolemanpartio

text: 2000-luvulla niistä on raportoitu mm. Irakissa, Keniassa, Brasiliassa ja Bangladeshissa.


title: Adam Almqvist

text: Adam Almqvist (s. 27. helmikuuta 1991 Jönköping, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssä. Elite Prospects -sivuston mukaan hänen suurimmat vahvuutensa ovat hyökkäyspäässä. Almqvistin vahvuuksiin kuuluu pelikäsitys, syöttötaidot, suunnanmuutokset, pelinavaaminen ja viivapelaaminen. Hänellä on kuitenkin kehitettävää luistelussa ja voimassa. Almqvist ei ole kovin isokokoinen puolustaja, mutta hän laittaa kuitenkin ajoittain kroppaa likoon. Almqvist on pelannut urallaan myös kaksi NHL-ottelua Detroit Red Wingsissa kaudella 2013–2014.


title: Adam Almqvist

text: Almqvist on HV71:n kasvatti. Hän voitti kauden 2006–2007 U16 SM:n pronssia- Kaudella 2008–2009 Almqvist voitti tehoilla 8+28=36 J20 SuperElitin puolustajien syöttöpörssin ja sijoittui puolustajien pistepörssissä toiseksi Luleå HF:n Johan Petterssonin jälkeen. Hän voitti kauden päätteeksi hopeaa. Detroit Red Wings varasi Almqvistin seitsemännellä kierroksella 210. pelaajana . Hän oli koko varaustilaisuuden toiseksi viimeinen varaus. Vuotta myöhemmin Almqvistin varasi myös TsSKA Moskova 33. pelaajana .


title: Adam Almqvist

text: Marraskuussa 2009 Almqvist teki kolmivuotisen Elitserien-sopimuksen HV71:n kanssa. Hän teki kaudella 2009–2010 28 runkosarjaottelussa tehot 2+6=8. Pudotuspeleissä Almqvist jakoi tehoilla 1+10=11 yllättäen puolustajien pistepörssin voiton joukkuetovereidensa Pasi Puistolan ja David Petrasekin kanssa. Kauden päätteeksi hän voitti Ruotsin-mestaruuden. Almqvist pelasi kaudestaan myös 15 ottelua vielä HV71:n J20-joukkueessa. Pelimäärästään ja -paikastaan huolimatta hän teki hurjat tehot 5+29=34 ja jakoi SuperElitin puolustajien syöttöpörssin voiton Södertälje SK:n Tim Heedin kanssa. Hän sijoittui puolustajien pistepörssissä kolmanneksi Heedin ja Luleån Phillip Kemin jälkeen.


title: Adam Almqvist

text: Kaudella 2010–2011 Almqvist voitti lukemalla +20 koko Elitserienin tehotilaston. Toukokuussa 2011 hän teki kolmivuotisen tulokassopimuksen Detroit Red Wingsin kanssa, mutta sopi samalla pelaavansa vielä kauden 2011–2012 lainalla HV71:ssä. Almqvist voitti joukkueen sisäisen tehotilaston lukemalla +16, kuten myös pudotuspeleissä Jason Krogin ja Jesper Fasthin kanssa jaetusti lukemalla +3. Elitserien-kauden jälkeen, maaliskuussa 2012 hän siirtyi amatööritry-out -sopimuksella AHL-joukkue Grand Rapids Griffinsin vahvuuteen. Hän pelasi siellä kolme runkosarjaottelua ilman tehopisteitä.


title: Adam Almqvist

text: Almqvist siirtyi kaudeksi 2012–2013 Detroit Red Wingsin organisaatioon. Hän pelasi kautensa kokonaan Grand Rapids Griffinsin AHL-joukkueessa, jossa Almqvistin tulokaskausi toi 68 runkosarjaottelussa tehot 10+21=31 ja 21 playoff-ottelussa tehot 3+7=10. Hän oli runkosarjassa joukkueen eniten maaleja tehnyt puolustaja Chad Billinsin kanssa ja Almqvist jakoi yli puolet kaudesta pelanneista Griffinsin sisäisen tehotilaston voiton Nathan Paetschin kanssa lukemalla +13. Hän jakoi myös kolmella osumallaan AHL:n pudotuspelien puolustajien maalipörssin voiton Syracuse Crunchin Mark Barberion ja Oklahoma City Baronsin Taylor Fedunin kanssa. Almqvist voitti kauden päätteeksi Calder Cupin.


title: Adam Almqvist

text: Kaudella 2013–2014 Almqvist oli tehoilla 4+49=53 Griffinsin paras syöttäjä ja toiseksi paras pistemies Teemu Pulkkisen jälkeen. Hän voitti koko AHL:n puolustajien syöttöpörssin ja sijoittui puolustajien pistepörssissä kolmanneksi. Almqvistin kausi päättyi kuitenkin alavartalovamman vuoksi ensimmäiseen playoff-otteluun, kun Abbotsford Heatin Max Reinhart taklasi hänet selästä laitaan. Almqvist valittiin kauden päätteeksi AHL:n toiseen tähdistökentälliseen. Hän debytoi kauden aikana myös Red Wingsin NHL-joukkueessa, jossa Almqvist pelasi kaksi runkosarjaottelua. Hän teki NHL-debyyttinsä 4. marraskuuta 2013 vieraissa Winnipeg Jetsia vastaan. Almqvist sai ottelussa jääaikaa 15.51 minuuttia. NHL-uransa avausmaalin hän teki seuraavassa ja toistaiseksi viimeisessä NHL-ottelussaan 7. marraskuuta 2013 Dallas Starsia vastaan.


title: Adam Almqvist

text: Kaudeksi 2014–2015 Almqvist siirtyi kaksivuotisella sopimuksella KHL-joukkue Severstal Tšerepovetsiin. Kauden jälkeen hänen sopimuksensa kuitenkin purettiin pelillisistä syistä. Almqvist palasi kaudeksi 2015–2016 kaksivuotisella sopimuksella kasvattajaseuraansa HV71:een. Hän teki Ruotsin pääsarjatason yhden kauden piste-ennätyksensä tehoilla 6+13=19. Kauden 2016–2017 päätteeksi Ahlqvist voitti Ruotsin-mestaruuden.


title: Adam Almqvist

text: Ahlqvist siirtyi kaudeksi 2017–2018 kaksivuotisella sopimuksella Frölunda HC:n riveihin. Hän teki Mestarien liigassa seitsemässä ottelussa peräti kymmenen syöttöpistettä, joilla Ahlqvist oli Frölundan toiseksi paras pistemies Ryan Laschin kanssa ja jakoi sisäisen tehotilaston voiton hänen kanssaan lukemalla +5.


title: Adam Almqvist

text: Almqvist pelasi alle 19-vuotiaiden World Junior A Challengessa vuonna 2009. Yhteensä hän on pelannut 15 nuorten ja 28 poikien maaottelua.


title: NKL-Pantterit

text: NKL-Pantterit on helsinkiläinen koripalloseura, joka syntyi, kun pääasiassa Itä-Helsingissä toiminut Nuorten Koripalloliiga (NKL) ja perinteikäs mestaruussarjaseura Pantterit yhdistyivät vuonna 1985. Miesten edustusjoukkueen nimi päätettiin kuitenkin uuden suurseuran sääntöjen mukaisesti säilyttää muodossa "Pantterit".


title: NKL-Pantterit

text: Seuran tavaramerkki on NKL:n synnyttämä aluksi pelkästään pojille tarkoitettu kaupunginosasarja. Vuoden 1990 alusta lähtien myös tytöt ovat pelanneet vastaavanlaista sarjaa. Itä-Helsingin asuinalueista ainakin Kontulalla, Laajasalolla, Mellunmäellä, Myllypurolla ja Vuosaarella on ollut omat mikro- ja mini-ikäisten joukkueensa, joista lahjakkaimmat pelaajat valittiin edustamaan emäseuraa ikäryhmiensä piirimestaruussarjoihin ja valtakunnallisiin turnauksiin. Nämä edustusjoukkueet pelasivat myöhemmin junioreiden SM-sarjoja, mikä toimi samalla pelaajien näyteikkunana aikuisten joukkueeseen. Panttereiden rungon muodostikin 1980-luvun lopulta lähtien nimenomaan seuran omat kasvatit, joista muutamat nousivat aina Suomen maajoukkueeseen asti.


title: NKL-Pantterit

text: Suurseuran taloudellisten resurssien siivittäminä nuorten edustusjoukkueet ovat voineet osallistua myös kansainvälisiin turnauksiin. Näistä merkittävimpänä voidaan pitää Ruotsin Södertäljessä vuosittain järjestettävää Scania Cupia, jossa toisistaan ottaa mittaa Pohjoismaiden parhaat junioriseurajoukkueet.


title: NKL-Pantterit

text: Nuorten Koripalloliiga (NKL) oli vuonna 1970 toimintansa aloittanut ja pääasiassa Itä-Helsingissä toiminut koripalloseura, joka tunnettiin vahvana kasvattajaseurana. NKL on saavuttanut kymmeniä SM-mitalisijoja joukossa useita Suomen mestaruuksia sekä tyttöjen että poikien sarjoissa. Vuonna 1985 helsinkiläinen mestaruussarjaseura Pantterit ja NKL yhdistyivät, jolloin syntyi sen hetken maan suurin koripalloseura NKL-Pantterit.


title: NKL-Pantterit

text: 1980-luvulla NKL:n taloudellinen perusta oli "Korirengas ry.", joka harjoitti ammattimaista jakelutoimintaa Itä- ja Kaakkois-Helsingissä pääasiakkainaan "Tildun Tieto ja Uutinen" sekä "Alueuutiset". Korirenkaan toiminnan voitolla varmennettiin, että jäsenmaksut olivat edulliset. Korirengas ry:n perustamisidean toi esiin edustusuimarinakin tunnettu Aulis "Aku" Kähkönen. Merkittävin tuon nuorisokoripalloiluun keskittyneen seuran kehittäjä oli, alkujaan kotkalainen, maajoukkuekoripalloilija Veijo Nielsen. Hän toimi vuosia Korirengas ry:n ammattimaisena toiminnanjohtajana.


title: NKL-Pantterit

text: NKL saavutti seuraavat Nuorten Suomen mestaruudet:


title: NKL-Pantterit

text:
Nuorten Suomen mestaruudet
Scania Cup -mestaruudet
Suomen Koripalloliiton Kultainen Kori -seurakilpailun (Kilpailuluokka I) voitot


title: NKL-Pantterit

text:
Scania King (Poikien Scania Cup -turnauksen arvokkain pelaaja ikäryhmässään)
Scania Queen (Tyttöjen Scania Cup -turnauksen arvokkain pelaaja ikäryhmässään)


title: The Kids Are All Right

text: The Kids Are All Right on vuonna 2010 ensi-iltansa saanut Lisa Cholodenkon ohjaama draamakomediaelokuva. Elokuva kertoo spermanluovuttaja Paulista (Mark Ruffalo), joka saa mahdollisuuden osallistua naispariskunta Nicin (Annette Bening) ja Julesin (Julianne Moore) muodostamaan perheeseen kolmikon yhteisten lasten kautta. Paul sotkee perheen kemioita kiintymällä toiseen perheen naisista.


title: Etapit 12–21 Espanjan ympäriajossa 2010

text: Espanjan ympäriajon 2010 etappien 12–21 tulokset:


title: Etapit 12–21 Espanjan ympäriajossa 2010

text: 9. syyskuuta 2010 — Andorra la Vella (Andorra) – Lleida, 172,5 km


title: Etapit 12–21 Espanjan ympäriajossa 2010

text: 10. syyskuuta 2010 — Rincón de Soto – Burgos, 196 km


title: Etapit 12–21 Espanjan ympäriajossa 2010

text: 11. syyskuuta 2010 — Burgos – Peña Cabarga, 178 km


title: Etapit 12–21 Espanjan ympäriajossa 2010

text: 12. syyskuuta 2010 — Solares – Lagos de Covadonga, 187,3 km


title: Etapit 12–21 Espanjan ympäriajossa 2010

text: 13. syyskuuta 2010 — Gijón – Alto de Cotobello, 181,4 km


title: Etapit 12–21 Espanjan ympäriajossa 2010

text: 15. syyskuuta 2010 — Peñafiel, 46 km, henkilökohtainen aika-ajo


title: Etapit 12–21 Espanjan ympäriajossa 2010

text: 16. syyskuuta 2010 — Valladolid–Salamanca, 148,9 km


title: Etapit 12–21 Espanjan ympäriajossa 2010

text: 17. syyskuuta 2010 — Piedrahíta–Toledo 231,2 km


title: Etapit 12–21 Espanjan ympäriajossa 2010

text:
18. syyskuuta 2010 — San Martín de Valdeiglesias – Bola del Mundo, 172,1 km
19. syyskuuta 2010 — San Sebastián de los Reyes – Madrid, 85 km


title: Unja Records

text: Unja Records on vuonna 2010 perustettu suomalainen levy-yhtiö. Yhtiön perustivat Atte Blom ja Miika Kurtakko. Yhtiölle levyttäneitä artisteja ovat muun muassa Kari Kuuva, Yötyöväen Orkesteri, Sira Moksi, Inka ja Jukka Kuoppamäki. Yhtiön ensimmäinen julkaisu oli Yötyöväen Orkesterin levy "Köyhän kansan" lauluja. Yhtiön aktiivinen toiminta jatkui vuoteen 2013 saakka. Unjan toiminnan hiivuttua Atte Blom on jatkanut työtään äänitealalla Ainoa Productionsin kautta.


title: Saarijärvi (Kuopio)

text: Saarijärvi on Kuopion keskustan pohjoispuolella sijaitsevan Linnanpellon kaupunginosan pohjoisosassa sijaitseva kerrostalovaltainen lähiö. Alueella asuu noin 3 800 henkeä. Saarijärven asuinalue jakaantuu pääosin 1960-luvulla rakennettuun Tiihottaren alueeseen sekä 1970-luvulla rakennettuun Saarijärveen. Tiihotar on aivan Männistön naapurina ja Saarijärvi sijaitsee pohjoisempana lähellä Rahusenkangasta. Matkaa keskustaan on 2-3 kilometriä. Nykyisin Saarijärvi jakaantuu kahteen alueeseen; Saarijärvi A-alueeseen (Tiihotar) ja Saarijärvi B-alueeseen.


title: Saarijärvi (Kuopio)

text: Saarijärvi-niminen järvi sijaitsee Saarijärven asuinalueen pohjoispuolella, pääsosaltaan Rahusenkankaan kaupunginosassa.


title: Saarijärvi (Kuopio)

text: Alueella on ala-aste, kaksi kauppaa, ja päiväkoteja. Saarijärvi B-alueella sijaitsee Männistön seurakunnan Pyhän Johanneksen kirkko.


title: Saarijärvi (Kuopio)

text: Alueella sijaitsi kaatopaikka, joka on ollut käytössä vuosina 1930-1962. Nykyään kaatopaikka on peitetty ja alueelle on rakennettu kerrostaloja ja urheilukenttä. Nykyisen päiväkodin alueella sijaitsi ampumarata. Lähistöllä olevien teiden ja katujen nimiä on annettu ampumaradan mukaan.


title: Vaihtamalla paranee

text: Vaihtamalla paranee () on vuonna 2010 ensi-iltansa saanut romanttinen komediaelokuva. Elokuva kertoo nelikymppisestä sinkkunaisesta Kassiesta (Jennifer Aniston), joka päättää että on aika hankkia lapsi, vaikka sitten yksin.


title: Saša Vujačić

text: Aleksandar ”Saša” Vujačić (, s. 8. maaliskuuta 1984 Maribor, Slovenia, Jugoslavia) on slovenialainen koripalloilija, jonka pelipaikka on takamies tai heittävä takamies. Hän on edustanut vuodesta 2015 NBA-liigan New York Knicksiä. Hän on pelannut NBA:ssa myös Los Angeles Lakersissä, jossa oli voittamassa kahta mestaruutta, New Jersey Netsissä ja Los Angeles Clippersissä. Ennen vuonna 2004 alkanutta NBA-uraansa hän edusti italialaista Pallalcesto Udinea.


title: Saša Vujačić

text: Vujačić on etniseltä taustaltaan serbi.


title: Braulio Nóbrega

text: Braulio Nóbrega Rodríguez, yleensä vain Braulio (s. 18. syyskuuta 1985 Puerto del Rosario, Kanariansaaret, Espanja) on espanjalainen jalkapalloilija, pelipaikaltaan hyökkääjä.


title: Braulio Nóbrega

text: Braulio on Atlético Madridin kasvatti. Vuosien 2004–2006 aikana hän pelasi edustusjoukkueessa yhteensä 11 ottelua. Tammikuussa 2006 Braulio siirtyi loppukauden kestävällä lainasopimuksella Mallorcaan. Kaudeksi 2006–2007 hänet lainattiin Salamancaan, jonka kauden paras maalintekijä hän oli 14 osumallaan.


title: Braulio Nóbrega

text: Kaudeksi 2007–2008 hän siirty jälleen lainalle, tällä kertaa madridilaisseura Getafeen. Samaisessa joukkueessa pelasi myös nuoruusajoilta Atlético Madridista tuttu Manu del Moral. Getafe otti osaa kauden aikana kansallisen sarjan ja cupin lisäksi UEFA Cupiin, jossa se eteni puolivälieriin, joissa hävisi saksalaisseura Bayern Münchenille. Braulio onnistui turnauksen aikana kolmesti maalinteossa, lohkovaiheessa Tottenham Hotspuria vastaan sekä pudotuspeleissä AEK Ateenaa ja Bayern Münchenia vastaan.


title: Braulio Nóbrega

text: 28. kesäkuuta 2008 hän teki nelivuotisen sopimuksen juuri Primera Divisiónista pudonneen Zaragozan kanssa. Hän loukkaantui kesken ensimmäisen kautensa ja joutui olemaan sivussa useita kuukausia. Pelikentille hän palasi vasta vuoden 2009 loppupuolella. 23. tammikuuta 2010 Braulio siirtyi loppukauden kestävällä lainalla Recreativoon, josta toiseen suuntaan matkasi Adrián Colunga.